
حسن بلاسم الحرية واللغة 
علي بدر 


طاما آدهشني حسن بلاسم» فهو وحيد بلا أسلافء مثل قاطع 
الطريق بلا طريق. مثل الخارجين عن القانون في الروايات الفرنسية 
بلا قانون. حتى اللغة التي يستخدمها حسن بلاسم هي لغته التي 
يحورها كما يشاء. يستخدمها کي يتركهاء لا يحنطها ولا يأخذها معه. 
فهي غير صالحة للاستعمال بعد أول استعمال, وهي بالية بعد أن 
تستنفد الهدفء فغايته منها واضحة لتعبر عن خياله الذي يتلاعب 
يوايكل تیاده كيبي لی تفع له ذهو الدي يغضع ghey‏ 
تتبعه لا يتبعهاء فإن جرب قوالبها فلیکس‌ها لا من أجل أن يحييها. 

لا آکاد آن أعثر على كاتب حر lio‏ فهو يطلق جناحيه ليطير 
بکل اتجاه بلا هدف» بلا عنوان» بلا منهج يسير علیه. بلا تصنيفات. 
فهو مم يحفل بأي تصنيف ولا GL‏ جنس أدبي ولا بنوع. هو يكتب 
لكي يحيي الصور التي تتلاحق في ذهنه. لكي يرسم الخيالات التي 
تتفجر في روحه بعد أن جرب حياة مدمرة مشوشة قاهرة متجبرق 
لذلك فهو أمام العام غير العقلانيء العام المتوحشء ليس له إلا أن 
يتحول إلى ماكنة, آشبه بماكنة الحداثة تدخل کل Lal‏ المتنوعة 
وغير المتشابهة لتخرج آعمالاً فنية نطلق عليها فيما بعد أعمال 
ما بعد الحداثة. 


هل لحسن بلاسم قيمه الأدبية الخاصة؟ 


نعم إنه يصنع بدون مساعدة من الأبدية أو العقلانية أو 
الحداثة أو التراث قيمه الأدبية doled!‏ يخلق هذه العلاقات التي 
تجسد حقبة كاملة لا تتلخص في النفي والعبث فقط إنما تفترض 
الواجهة أيضاً. مواجهة مع الجمیع. مع الذات Vel‏ مع السلطات» 
أية سلطات. كائنة ما تكون هذه السلطات. سواء أكانت أخلاقية 
أو اجتماعية أو دينية أو سياسية لا يهم, إنها مواجهة دون أن ينتظر 
ما تقدمه له هذه المواجهة من أنمان. لقد تجاوز بخياله حدود 
هذا النفي الملزم» او هذا الانكار ليصل إلى لحظة عبث خالصة م 
يصلها أي كاتب عربي لا من dhe‏ ولا من الأجيال الأخرى. 

هل هنالك مبنى ترتكز إليه كتابات حسن بلاسم؟ 

نعم إنها ترتكز إلى الکشف عن وحشية هذا العالم. عن العنف 
الذي يحتويه ويخفيه تحت الشكل الحضري والمتمدن. تخبرنا قصص 
حسن بلاسم عن عالنا. عالمنا الذي نعيشه ونجهله. وظيفتها هي 
الكشف عن وجهه الحقيقي بعد أن تغطى بوجهه ASI‏ أن تعريه 
بعد أن تستر بألف ستار وستار تقول لنا قصص حسن بلاسم 
لا تصدقوا المظهر الخادع والكاذب لهذا العام ما أن نزيل هذه 
القشرة النظيفة والخفيفة حتى يظهر لنا صندوق الرعب: أسلحة 
سجون مظلمة» أدوات تعذیب قتلة. مفخخات, إنه صندوق الرعب 
الذي تجمله مؤسسات رسمية وكتابات مثقفین وصحف. وبدلات 
نظیفةء وياقات slay‏ وقفازات. واحتفالات» وتلفزیونات» وموظفون 
وسیمون» وسکرتیرات. 

لقد کتب كتابه معرض الجثث. ليدلنا على مكان السخط 
وهوس الدم ورعب الكراهية والنفور والقحط في التضامن البشري 


إنه كتاب يعرينا ويعري ثقافتنا ويدلنا على عارناء كما أنه کناب 
كونيء لا یتلخص في فحص الحالة العراقية إنما الطبيعة البشرية 
بکلیتھاء وهو من نوع الکتب التي تظهر في الثقافات دون مقدمات 
مناسبة إنه ينطلق lite‏ مثل عبوة ناسفة تهدم وتهز ولا تكون 
متسقة مع أفكار مبنية أو منظمة. إنه يظهر مثل نيزك مشتعل 
وسريع وخاطف» من Gul‏ جاء أين ذاهب؟ هذا ما جعل الكثيرين 
غير مدركين لقوته. لأنه لم يظهر من مقدمات الثقافة العراقية أو 
العربية» هو عابر Ly‏ ومتخطيهاء وهو متخطي حتى كاتبهاء إنه 
بصمة لا تتكرر وربما حتى حسن بلاسم غير قادر على تكراره. إنه 
من الكتب التي تظهر من جنون مافي العقل البشري. من سر 
مخبوء من طلاسم كونية يتعذر حلها. 

في عمله الجدید بلبل السيد يأخذنا حسن بلاسم إلى تجريب 
آخرء تجريب أخطر. يذهب بنا هنا إلى قدس الأقداس وهي اللغة. 
وليست أية لغة. إنها اللغة العربية. 


آنتم تقولون إنها مقدسة» وإنها مبنية من روح الأمة ومحروسة 
من قبل ملائكة وتعاويذ وأسرار دينية. حسن أنا قادر على استبدالها 
Lab‏ آخری, قادر على جعل لغة ابن الشارع أن تحل محلها. وهو 
تحد كبير. لم يجرؤ عليه أي كاتب عربي آخر. هنالك محاولات 
كثيرة ظهرت بشكل متقطع في تاريخ الأدب العربي مثل كتاب (هرّ 
القحوف في شرح قصيدة أبي شادوف) والذي صدر عام ۱۸۵۷ عد 
من بواكير الكتب ال مكتوبة بالعاميّة المصريّة. خليط من حكايات 
الريف والزجل واستخدام لغة ابن الشارع وهنالك عدة كتب في 
بغداد ودمشق تعود إلى القرنين الثامن عشر والتاسع عشر تكلم 


عنها الأب أنستاز الكرملي وكوركيس عواد في مجلة لغة العرب 
ولكنها هامشية لأنها عدت من الأدب الشعبي. 

إن الدعوة للكتابة بالعامية أمر قديم رما ابتداً مع رفاعة 
الطهطاوي في بدايات العصر الحديث. ورما أقدم. فالنقد الذي 
وجهه حراس اللغة في التراث العربي والإسلامي لمقابسات التوحيدي 
قائم على اتهام «أن ما كتبه مأخوذ من كلام العوام»» ثم دعوات 
المستشرقين مرغلیوث. ولکوکس, فلهلم سبيتا الذي وضع كتاباً عن 
قواعد العربية العاميّة في مص وما كتبه ماسنيون عن اللهجة 
العراقية» وما كتب عن استبدال الكتابة العربية بالحروف اللاتینیف 
ودعوات جماعة شعر ولا سيما يوسف الخال, وكتابته بعض OVE)‏ 
النقدیة بالعامية اللبنانية» أو رواية بلابوش دنيا لشمران الياسري 
في العراق» غير أن هذا التيار م يكتب له النجاح dul‏ وقد ركن 
لأسباب سياسية وثقافية ودینیةء وهو جدال خفض صوته وقمع 
نهائياً. وها هو حسن بلاسم يعيد النقاش به مجدداً. 


فما هيز كتابة حسن بلاسم بالعامية العراقية الحالية هي 
أنها عامية خالصة لا تخالطها الفصحى كما درجت عليها الكتابات 
الأخری, وأنها مقطوفة من فم الشارع» فهي تجيء هكذا سلسة. 
طبيعية» فظة. نابية» لا مفتعلة ولا مفروضة. تسير على نهجهاء 
بطولها وعرضهاء إنها منا ومن حولناء فهي لهجة البسطاء عباقرة 
المعدمین والساخرين والهملن. dog)‏ غير متسترة ولا متعالية. مثل 
فتاة حافية في الطريق. 


غائبة عنك أو مشوشة» ولكن Glew‏ ما سيتأكد حضوره ووجوده 
وبقوةء وف أول قراءة لك ستشعر بهذا الخيال الفالت من أي تبعيةء 
إنه خيال حر صنعته التجربة البشرية القاسیةء هو يسميها صراعه 
مع الوحوش, وهذه الوحوش ليست وحوشاً أدبية فقطء إا وحوش 
بشرية تحيط به وهي من داخله ومن خارجه. فأراد الهروبء 
فتخلص بطريقه من كل شيء وأولها الارث» لقد شعر إن هذا التراث 
بكليته غير مجد له فاستبدله بالحرية وهي التعويض عن أي ضامن 
وأي مطلق لا المطلق الأدبي ولا المطلق اللاهوتي ولا المطلق الاجتماعي 
ولا المطلق السياسيء لقد جر حسن بلاسم عربته ورحل بهاء ولكن 
أين؟ رحل إلى اللا أين. 


بلبل السيد 


اسمي محسن البلبل. وآني واختي الصغيرة زهرة يتامى. عشنه 
وكبرنه بيت خالي بقطاع ۲۹ بالثورة. آني مواليد الثمانينات. امي 
ماتت من Cole‏ اختي dp)‏ ومن صار عمري ست سنوات مات 
ابوي. چان رايح للعمارة لفاتحة ابن عمه. انگلب الباص بيهم 
واحترگ الوالد. أتمنى لو اگدر اكتب بالفصحىء بس ما اعرف وكلش 
صعب! صحيح GT‏ خلصت COW‏ متوسط بس چان أكثر درس 
معذبني وما افهم كلشي die‏ هو قواعد اللغة العربية. عود ليش 
نتعلم العربية الفصحی, واحنه مانحجي ولا نحب ولا نحلم بیها؟! 
المهم هاي مو قصتي dine‏ سالفتي هي غراميات السيد! طبعا 
الناس كلها تعرف السيد عنده احباب ومعجبين واتباع بالملاینء بس 
محد يكدر يسأل لو يحچي عن معجباته» الي يحلمن بیه وهوتن 
عليه» ويسهرن الليل يكتبن شعر بحبه! أدري الي راح اکتبه» يمكن 
يكلفني حياق حتى بعد ان انهزمت من العراق. آني هسه أعيش 
yg uh‏ وكلكم تعرفون الحسينيات واللطامة لاحكينا حتى هنا. 
قررت اكتب واسولف وأفرغ الي بكلبي قبل ما اتخبل! أحس بالقهر 
والكآبة وراح اموت من الاشتياق للعراق! قبل جم يوم التقيت 
بولد صديقي مغريي عايش هنا ويانه بمدينة مالمو. طبعا Gohl‏ 
كلش يحب صدام. بس يحب العراقيين dS AST‏ العراقيين ابطالء 
وحتى لهجتهم بيها طعم المعارك! وگالء هواي من الدول العربية 
يكولون من يتركون بلدانهم (هربت من بلدي) بس العراقيين 


يكولون (انهزمت من العراق) وكلامكم صحیح. یگول المغري الي 
يترك بلده ينهزم ويخسر كل شي. 

قبل ما يدخلون الامريكان لبغداد. جنت اشتغل بمريدي. من 
آي وجاهل صغير جنت بالسوگ. كلشي اشتغلت. بعت موطة, 
بعدين pase‏ انوب عربانة as‏ وبعت Glass‏ وكابويات. ومن 
سحلوا تمثال صدام» جنت ابيع حبوب آرتین. لزموني الشرطة بزمن 
ایاد علاوي» وطلعني عمي الي چان قيادي بجيش احباب الله الي 
شكله السید لمقاومة الامريكان. وصارت الثورة مدينة الصدرء بعد 
ما Cle‏ مدينة صدام. ومن زعيم الى زعیم. ومن قائد الى قائد. 
وا مدینة على نفس حالها التعبان! عمامي من النجف وخوالي من 
العمارة. عمامي طول حياتهم جانوا يخدمون السادة. وعمي القيادي 
طاهر حسین» كبر وعاش ببیوتھمء يخدمهم. وچان VE‏ ساعة يفتخر 
شلون سيدنا وقائد جيش احباب الله كبر على ايده. طبعا عمي 
كلش Ge‏ والي يسمعه. يكول چان آبو السيد الروحي! عمي 
جان خدام يكنس وينظف ويسويلهم جاي! بس اليوم اموره غير 
شكل. قيادي gue‏ واشتره بيت قصر ومتزوج اثنين نسوان» وكلمته 
مسموعة والناس تهابه! جان كل كرايبي متعجبين من طلعني عمي 
طاهر من مركز الشرطة ((محسن البلبل الخوش ولد.. الفقير الحباب 
الي مايطلع صوته يبيع ارتين؟! مستحيل!)) طبعا لقب البلبل طلعوه 
الي أصدقائي القليلين بعد ان بده ينتشر تويتر بالعراق» اسمي الحقيقي 
محسن عبد الزهرة. آني جنت من الأوائل الي فتحو حساب بتويتر. 
چنت أحب النت کلش اليوتيوب مثلا جنت مدمن عليه. جنت 
أغرد هواي بتوتير. بس ماجنت ادخل نفسي لا بالسياسة ولا اخبار 
الرياضة ولا بالدين. ما أدري شبيها الناس؟! كبل جانو يكولون يقلد 


لو يعيب على wll‏ هسه يسمونه ( تنمر). العراقيين حياتهم خره 
بخره. وما يتواضعون شویةء واحد يعيب ويقلد على الثاني! بتوتير 
چنت اكتب الصبح مثلا: صباح الخير على الطيبين. والظهرء اکتب 
بالعافية وأخلي صورة الغدة مالتي. وبالليل اكتب مثلاء منورين 
السهرانين! وكل يوم من هاي الأشياء ومرات أخلي صور طيور 
حب. اكو مشكلة مزعجة صارت عندي بعد الاحتلالء كلمن چان 
يشوفني يضحك ویگولء سبحان الله جنك صدام حسين بشبابه! 
حتی السيد من شافني اول مرة: گال ((اعوذ بالله من الشيطان 
الرجيم.. ربي لحية حتى شكلك شوية یتغیں وما يشبه شكل ابن 
العوجة السافل!)) بيومها چان السيد gle‏ زيارة للمدينة. ومر 
على مكتب احباب الله الي يشرف عليه عميء والي صرت اشتغل 
ay‏ اجيبلهم جايات ولفات. گال السيد ((حبيبي ما افتهم آني؟! 
انت طويل کلش, وعمامك كلهم أقصر مني!)) وضحك. ما عرفت 
شنو اجاوب السيد. طول Glo‏ ماجنت اعرف شلون اخذ وانطي 
بالحجي وية الناس. GI‏ مخربط. وچانت مدرسة الإنكليزي ست 
بسمة تسمیني, أبو الصفنات. وكلامها صحيح. أني مخلص حياتي 
بالصفنات. مرات مثلا اصفن بهاي الدنيا. يكولون الله خلقنا من 
طینء مرات أفكر لو الله خالقنه من yb‏ اصطناعي» چان شگد 
صارت الدنيا سهلة وحلوة وتضحك. ما يعجبك خشمك تدوسه 
بأصبعك وتغيره مثل ما تحب. ضايج من صلعتك تسوي لك شعر. 
تسوي نفسك تفاحة لو طير لو نخلة. جان صرنا مثل بربه الشاطر 
أعظم ساحر! الهم. آني مو غبي لهاي الدرجة» بس هواي يكولون 
GI‏ شوية شخصيتي غريبة. بطلت اسولف للناس أفكار Shido‏ 
لأن بس يضحكون ومحد يحاول يفهمني. ما أدري الناس بيش 


تفكر؟! آني هم أفكر بالعيشة مثلهم. بالشغل والاکل والشرب والزواج 
والجھالء بس الواحد غير لازم يفكر بأشياء ثانية بالحياة؟ 

بعد زيارة السيد للمكتب. طلب من عمي يجيبني لبيته حتى 
اشتغل يمه. جنت اظن راح اشتغل مثل عمي أيام زمانء خادم 
بيت السيد. بس بعد وقت طويل يالله فهمت ليش اختارني 
السيد واهتم بيه من البداية. انطوني غرفه Law gyro dole‏ 
كمبيوتر وطابعة واوراق واقلام. اول شي طلبه مني السيد هو ان 
افتح ايميل جديد باسم. بلبل السيد. كتله(( انی اتشرف أكون البلبل 
مالتك!)) هز ايده وگال ((والله يالله!)) انوب ALS‏ ((بس سید 
ماكو اهلات بالعري؟!)) كال السيد (( حبيبي.. آني ليش اختاريتك 
غير لانك مطي.. حبيبي اعرف ماكو عري.. اكتب الاسم بالحروف 
الانكلزية)) طبعا جنت اشاقه وياه بس ما فهم! فتحت ايميل 
وانتظرت ما اعرف شنو أسويء ولاهو شنو شغلي! چان السيد 
موصي كل مستشارينه وحمايته وأصدقائه وال مساعدين مايحجون 
وياي. وهو فقط الي يحجي ashes‏ ويمكن بأي وقت اطب عليه. 
فرحت وحسيت صرت مهم. بس ما جنت اعرف شنو اهميتي! بعد 
آسبوع جابلي السید مدرس يعلمني اللغة الفارسية. خفت طبعاء 
أي شي أله علاقة بالدروس والتعليم یخوفنی, لان جنت اظن فهمي 
بطي» وما راح اتعلم! انوب جابولي مدرس إنكليزي. واخيرا مدرس 
باكستاني. وصار عندي جدول اسبوعي» يدرسوني لغات بغرفتي» 
وخصص لی السيد راتب ماجنت احلم بيه Glow‏ واشترالي سيارة. 


طبعا السيد چان عنده كلش هواي مساعدين يشرفون على 
صفحاته ب الفيس وتوتير وانستغرام. وجانت اکو اهيلات dole‏ 


يدزون الناس عليها اسئلتهم في القضايا الشرعية. وينشرون اجوبة 
السيد بموقع احباب الله كل أسبوع مرة. اما اميل بلبل السید. 
على آساس چان خاص بس للمحتاجين والمساكين الي يريد السيد 
مساعدتهم. وعلى أساس هو سري بيني وبين السید. OY‏ السيد ما 
يريد يسوي دعاية النفسه. ويريد الزكاة تكون dig‏ وبين ربه. 
طبعا السيد أكبر نغل» وچان مخطط لكلشي من البداية. وچان 
يدور على شخص مناسب» وطبعا ماكو أحسن من محسن البلبل. 
مطي وفقير وخوش ولد وما يسولف هوايء وعمامه dB‏ والهم 
تاريخ طويل بخدمة السادة! 


دارت الأيام, مثل مايكولونء وفهمني اخيرا السيد الموضوع. اهيل 
بلبل السید» مخصص فقط للمعجبات. وإذا طلع الموضوع لأي واحد. 
راح يكطعني السید. ويسوي لحمي تكه وکباب. مثل ما گال هو 

اكيد فد واحد راح يسألء. شلون ال معجبات راح يعرفن الامیل؟! 
ly‏ سألت نفس السوال بالبداية. بس اصبر راح اسولف EU‏ مو 
بس على gle‏ راح ازوع كلشي وخلي الي يصير يصير. واعرف هواي 
ناس عبالها آني اتجنى على السيد وهو ماعنده هيج سوالف. طبعا 
الي اكوله. لو چان ويكليكس لو ب بي سي لو أي شخص أجنبيء يكتب 
ويسولف عن هذا الوضوع. چان الناس صدگت الي اكوله. بس هو 
العراقي هيچ رب الشيزوفرينه! یسب ۲۶ ساعة بأمريكا واوروباء 
وبنفس الوقت ما عنده غير طوبة اورباء واخبار امریکاء وتسريباتهم 
وتليفوناتهم وموديلات ملابسهم» ومسلسلاتهم النيتفليكسية. المهم 
شيفيد الحجي! المدرسين مال الإنكليزي والباكستاني والفارسيء الي 


خصصوهم Leb J!‏ لان السيد چان عند معجبين ومعجبات بكل 
دول العام» وچان يريد يتواصل وياهم. بس السيد ما انتظر حتى 
اتعلم كل هاي اللغات. وأبدي الشغل. العراقيين اول مرة» وشوية 
شوية أوسع شغلي, كلما تعلمت جم كلمة اجنبية. 


امشي بشوراع مالو واصفن مرات بالسيد. اظن چنت احبه. 
وماشفت بحياتي انسان حساس مثله ويحب الناس» والي يعرف السيد 
زین, يدري شگد يضحك» وهو حشاش درجة أولى. وهواي من 
سوالفه الناس تحفظها مثل دارميات الشعر الشعبي. مرة وصلتني 
رسالة من معجبة تكول: ((حبيبي بلبل السيد.. انت عبقري.. الي 
يخلي شعب كاملء يأخذ كلمتين تكولهم انت بعفوية.. ويرددونهن 
بالشارع والبرلمان والمظاهرات والتلفزیون. هو أكبر عبقري بتاريخ 
العراق! حبيبي بلبل السید. امنية وحده عنديء أخلي خدي As‏ 
ايدك وابوسها.. ما اريد اكول أخلي ايدي على شفايفك الي يطلع 
من بيناتهن حكم واشعار ومعاني)) 

مثل ماگلت. السيد WSS‏ تعبير (أكبر نغل) أحسن بهواي بس 
يمكن يجرح مشاعر بعض الناس الي يعبدون المقدسات! السيد چان 
هو يختار المعجبات اول مرة بشکل Blots‏ تكدر تگول چان 
يمشي وره احساسه. شلون؟! تجيه طبعا تيكسات مسج على تلفونه, 
ويلتقي بهواي ناس شخصياء يجون يزورنه بالبيت يشكون له 
وعندهم مطالب وحاجات. البنية الي يختارها السيد ويريد يجس 
نبضهاء ينطيها اميل بلبل السید. حتى تتواصل وياه. والسيد صبور 
مايطب عامي شامي باي وحده. وشهادة للتاريخ» السيد مستحيل 
چان يتواصل وية اي وحده متزوجة او ارملة او عندها أطفال. ما 


يقبل! بس البنات الي بعدهن ما فتوحات. وچان طبعا ما يقبل 
يلتقي بيهن. چان يستمتع بس برسائل الغزل» وچان يكتب الهن 
اشعار قصيرة. مرة شوية گلبه رف على وحده. وفكر یشوفھاء بس 
چان خايف ومتردد. بنية اسمهاء فاطمة. وجانت حلوة. بديت 
اتواصل Labs‏ قصدي نتواصل آني والسيد وية البنية. جانت رسائلها 
كلها غزل ومحبة واعجاب. وامنيتها الوحيدة بالحياة. ان تختلي 
بالسيد وتبوس آصابع رجله. بدت مرحلة النبش, حسب طلب 
السید. اخذت السيارة الي اشتراها of‏ ورحت ممنطقة بيت فاطمة. 
Cle‏ عايشه بالشعب. تطقست وسالت عنها وعن آهلهاء وبقیت 
اراقبها آسبوعین. ابوها رجال چبیر بالعمر. وامها ما تطلع من البیت 
ملتهية تربي جهال ابنها الوحید. فاطمة عدها ٣‏ اخوات. وعمرها 
ظا اص اعدائرک hee‏ رال میا ومسو مایا 
في الفیس مناصرة جيش احباب الله. بعد ان راقبتهاء رجعت للسید 
وشرحت له كل وضعها بالتفصيل الممل. كال ((اوصفلي ياها)). كلت 
((لا طويلة ولا قصيرةء شوية ding jo‏ بيضة» صدرها چبیں وتحب 
تشتري هواي گلادات ومحابس وخرز.)). سألني السيد عن رأييء اذا 
نأجر بيت ونلتقي بيها؟! طبعا آني ما عندي راي» وطولت بصفنتي! 
گال السید ((تگول راح تحل مشاکل العراق كلها بهاي صفنتك؟!)) 
انوب JS‏ عوف الفکرة. خلي تولي. خلیها تدز لك صور! 

ومرت شهور على هذي الرنه. رسائل حب وغزل ومعجبات. 
وبدت الفارسية مالتي تقوی. والانكلي زي تعلمت شوریةء والتري 
مکسر. الى ان اجه يوم وطلعتنه بنية اسمها زینب» وغبرت کل 
آمور ile‏ وگلبت حياة السید. LS‏ زینب» اکو بنية گحبة دزت 
اغنية ( عير السید مابیه لوله). ما ردت السید یسمعھاء بس هو 


چان مشدد. ان احجي له كلشي! خرب من الضحك من سمع 
الاغنية. وبعدها صار بيناتنه كلمة سر. من يدز لي السيد تيكست 
مسج مكتوب بيه (مابيه لولة) يعني يريدني اروح له, بخصوص 
اميل ال معجبات. 


يوم من الأيام دزت البنية الي اسمها زينب اميل صوق. وبقت 
تتواصل بنفس الطریقةء تسجل صوتها وتدزه بالاهیل. وابدا ما 
تكتب. زينب هايء تشتغل مترجمة في السفارة الإيرانية. مرة 
السفير gle‏ زيارة للسيد. وجايب وياه زينب. من سمعت صوتها 
اول مره. شعر ايدي وگف! جانت تحجي بلهجتنه العراقية» بس 
بطريقة الايرانيين. چانت تلحن الکلمات وتنغم الجملء وتموع 
الروح بصوتها! وجانت كلش رقيقة وجنسية» وبصراحة ضربت 
جلق أكثر من مرة على صوتهاء وهي تسولف عن الحب والهيام 
والاشتياق ونار Kitts!‏ خاصة من تكولء آحس نار تشب بكل 
جسمي من أفكر ب بلبل السيد. زينب عايشة وكبرانه بايران. أهلها 
چانو مسفرينء رجعو للعراق بعد سقوط صدام. مطلقة وعدها 
بنية عمرها ٥‏ سنوات. وتحچي عراقي وفارسي وانكليزي وفرنسي. 
من البداية حسيت السيد كلش مهتم بيها. وجنها ماخذه عقله 
وتفكيره. كل ساعة يدزلي تيكست مسج (مابي لوله!) اروح له 
ويسألني اذ زينب دزت اميل جديد لو لا الى ان خلص صبر السيد. 
وطلب مني ان نسوي خطة» حتى يلتقي بيها. 

اجرت بيت طدة أسبوعين. على أساس GI gle‏ من الحافظات» 
وزوجتي مريضة تراجع على مستشفى ب بغداد. وطبعا زينب على 
أساس زوجتي. چانت المشكلة هي شلون يجي السيد للبيت» مع 

tol pas ال حظة: وساکت‎ ta all الا ان تومل‎ alle الع‎ Sell 
مجازفة. گال لجماعته ومستشارینه» يريد يروح متنكر لبيت ناس‎ 
يساعدهم وما يريد بس حماية اثنين وياه. ومحسن‎ i> فقره‎ 
ورئيس اللجنة الأمنية الي يتكفل بحمايته‎ dwg صارت‎ Lab البلبل.‎ 
رفض وعارض بالبداية» بس بعدين السيد رزله» وسكت.‎ 

طلعنا بالسيارة. آني اسوق, والسيد كعد يميء والحماية وره. 
چانت زینب تنتظره بالبيت الي آجرته» وچانت جايبه بنتها وياها. 
بقو الحماية ب باب البيت» ودخلنه GI‏ والسيد. خلصنه بسرعة 
إجراءات زواج المتعة, واختله بيها السید. وبقيت آني يم بنت زينب 
بالطبخ. من طلع السيد من الغرفةء چان وجه پشع نور ومبتسم. 
وعیونه بيهن دموع وجنت تحسه خاشع. مثل واحد نازل عليه 
ملاك الوحي! وماحچه ولا كلمة وحده لا وياي ولا وية الحماية, 
الطریق كله لل ساکت: 

بعد أسبوع دز عليه مرة ثانية. وطلب مني ان تأجر بيت 
منطقة dist‏ وبنفس الخطة. Leb‏ چان السيد متنكر. والسيد 
dog)‏ تخبلء چان لابس شفقة زرگة جبيره. وملابسه تشبه مال 
هذولء مغنين الرب. بس هاي الرة اله شوية تصير مشكلة! وكفتنه 
بسيظرة gles‏ الس ماق احماظية ظما وله هوية مور 
اسمه بيهاء عمر علي نوزاد. الشرطي بالسيطرة گال للسيد ((سبحان 
الله» جنك السيد القائد؟)) الشرطي الثاني گال للاول ((خاب انچب! 
تشبه هذا المطيرجي بالسيد)) رجعولنه هویاتنه» وكملنه طريقنه. 


من البداية» من شافتني زینب» چانت كلش لطيفة وياي. بزيارة 
السيد الثانية لزینب. عفت بنتها با مطبخء ورحت Jol‏ وچان الباب 


شوية eg the‏ مال غرفة البلابل! جانوا مصالیخ. وجانت زينب 
حورية. اية من الجمالء رشيقة وتقريبا بطولي. وجانت تلحس كل 
سے السید. آل چان شبه غايب عن الوعي. وانوب صعدت فوگاه. 
وگف زبيء. اتعوذت من Gla ts!‏ بلت» ورجعت يم بنت زینب. 


وبقینه على هذا الحال. يعني تقریبا گدرنا نرتب خلال شهور 
بس ٥‏ خلوات. طلب مني السید ان ادرس له بعض الوضعیات 
الجنسية من مواقع النت. چان السید. يسوي راسینء وچان يريد 
SI‏ بس زبه چان یحتاج وقت آطول» حتی یگوم من جدید. 
اشتریتله فیاگره» جربها؛ بس ما حبهاء OY‏ صار عنده صداع قويء 
وچانت تلعب نفسه. 

فد یوم اجرت بيت وجبت زینب. اجت گعدت هي وگالت 
ترید تحچي وياي موضوع كلش ogo‏ اعترفت لي وشرحت. شلون 
هي من البداية چانت معجبه كلش diy‏ وبدت تحچياي عن 
طولي وھدوئ وصوت الرجولي الخشن. وبقت دح وتتغزل بجمال 
جسمي. وگالت. بصراحة بلبل آني كلش كلش احبك. وحچتي عن 
رسائلي الصوتية الها. چان السید يرد على زینب بنفس طریقتها 
بالاهیل. یکتب اشعار غزل وحب لزینب. وجنت GI‏ اسجلهن 
بصوټ» وارد على زینب. تگول» حتی من تنام dog‏ السید. چان 
صوق یبقی براسها. قربت شفایفها من شفايفي عرگت. وچان 
جسمي كله يرجف» فلتت» رحت فتحت الثلاجة وشربت مي بارد. 
گالت زینب, آني وحده ارملةء وصحیح معجبة بالسید. بس وياه 
ما عندي اي مستقبل. وهذا زواج متعة موقت. انوب گالت. بلبل 
انت شاب وما متزوج» وحلفت (راح اصير خدامة لك اذا تتزوجني). 

ماصدگت الي تكوله! هاي البنية, الي هي آية من الجمالء تحبني 
آني» محسن البلبل أبو الصفنات. الي طوته نطول cen‏ وعدا عقل 
الصخلة! بعد كلامها خلتني cole‏ اباوع على نفسي dal bl‏ اول مرة 
واحد او وحده JR‏ انت وسيم. وانوب JS‏ شكلك سينمائي يشبه 
المئلین» وانت كلش شكلك رجولی وهيبة. جنت مرعوب طبعاء 
اذا السيد عرف» اكيد راح يصلخ جلدي. بقت زينب تحاول وياي 
وما استسلمت. وچان تدز لي رسائل خاصة على الاهیل. وحاولت 
مرة بخلوة من الخلوات» قبل ما يجي السيد. تجيبني ع الطريق 
الصحيح! جانت ما جايبه بنتها وياها. دخلت للحمام وطلعت من 
دون ملابس تفوح منها ريحة الشامبوء واجت وتقربت مني. محسن 
احبك کلش. گالت. چانت تحس بحالي. مدت ایدها ولزمت زی آل 
چان واگف ومستعد مثل مدفع الافطار. عفتها وانهزمت. وطلعت 
من البیت حتی اروح اجيب السید. بقیت ايام دايخ بهاي السالفةء 
وبدیت شوية شویف أحب زینب. سلام الله على جسمها وعیونها 
وريحتها وصدرها. 

يوم من الأيام. جان السيد بغرفتي وجنه قافلين الباب علينه. 
وجنت اشرح له وضعيه مال جنس شفتها بمواقع السکس, تگدر 
تطبقها على حافة القنفةء ومن وره على الگدام. وجان السيد 
مستمتع ويضحك من طريقتي lp‏ أمثل له» شلون انيج بحافة 
القنفة. dol pay‏ مات من الضحك! واني چنت اتخیل, فعلا مخلي 
ايدي على طيز زينب من ورةء وادفع بزي. خفت اگوم والسيد 
بنتبه! 


بعد أسبوعين جنت خايفء وقررت ان اعترف بكلشي للسيد. وهو 


رجال يفتهم وعنده حكمة واكيد راح يتفهم الوضع ويلكه حل 
عقلاني للموضوع. ما ادري شلون لو ليش تخيلت السيد راح یگلي 
(ماكو مشكلة بلبلء تزوجها واني راح اعوف زينب لحالها) اكيد هاي 
جانت امنيتي الي بداخلي» و چنت اتخيل واتوهم. واني زمال اصلي! 

Leb‏ بالحسين أبو عبد الله ما چان قصدي انطي بزينب» بس 
ولائی للسيد. ما خلاني اسكت وأضم السالفة. كتله سید زينب 
معجبه. واني ما اريد اضم عليك. لان هي بصراحة تكول تحبني! 
ماتتخیل شنو صار بالسید من سمخ ال اگوله. onal Cuber il‏ 
براسه» وتخبل! طلب مني اول شي ان اسولفله عن کل الي صار بیناتنا 
JI‏ وزینب. حلفت له بروح جده بان كلشي ما glo‏ واني ما طاخ 
زینب بأصبعي. بس السید چان ما يسمع بس صوت الغيرة الي 
بداخله. كلي. يعني كل هاي الشهور جنت تنام وياها يا گواد! لا 
ورب الراقصات, اليوم راح تكون نهايتك! حلفت له ونزلت وبست 
رجله وترجيته يصدكني (والحسين ماصار كلشي!) وبقيت احلف 
له وابوس برجله واتوسل dy‏ ظل يصيح علي ويفشرء وشبعت 
اهانات وكفخات وجلاليق. YS‏ انتظر بالغرفة. رجع وبيده صوندة 
oper‏ وگلي انوع ملابسك مثل ما خلقك الله. حسيت بیه نصدم 
من شاف gj‏ الطويلء وتخبل بالزاید. وانوب موتني» ضرب وکفخات 
وجلد ورفسات. 


بعد چم يوم دز علي» وچان شوية هادی. طلب مني ان اسد 
اميل البلبل. وآبطل من شغليء وارجع اشتغل هکتب عمي القيادي. 
ونبهني ASI‏ من مرةء بان آنسی کل الي glo‏ واذا طلعت كلمة 
وحدة بخصوص اميل بلبل السبد. راح اشوف جهنم بعیونی! 

قبل ما اسد الاهیل تواصلت شوية وية زینب. گالت لي السید 

قطع علاقته Lay‏ وگالت هاي فرصة» ونگدر هسه نتزوح. واذا 
چان السید نغلء زينب Cle‏ جنية. اخر اميل دزت لي صورتها 
نص مصلخه بالفراش» ومخليه مجال بصفهاء وتگول. مكانك Gls‏ 
وفراش الحب «Slo‏ وينتظرك! اخيرا سديت الاهیل. وبطلت اتواصل 
وياهاء ورجعت لمکتب جيش احباب الله یم عمي القيادي. 


وبقیت شهور احلم كل ALS‏ بزینب» سلام الله علیها! 


بالعرس مالتي تعرفت على Golo‏ حسن وهو ابن صديق 
عمي طاهر ويشتغل بإذاعة احباب الله. ماچنت مقتنع بالزواج 
وگلت لعمي. خاي اشتغل اول مرة شغلة بيها خير بعدين اتزوج» 
وآني واختي زهرة جنه بعدنه عايشين بيت خالي. عمي كالء اولاد 
خالك صارو كبار. واختك راح يجي يوم pals‏ قسمتها وتزوج. لازم 
تكون عائلة والعمر يخلص بسرعة. انوب SE‏ انت هسه جندي 
من جنود جيش احباب الله والشغل أسهل die‏ ماكو! ساعدني 
عمي بايجار نص قطعه. اختي زهرة ما قبلت تجي وياي لبيتي 
الجدید. وگالت GI‏ متعودة اعيش بيت خالي. عفتها براحتهاء وگتلھاء 
هله بيج بأي وقت! عمي طاهر لگالي بنفسه زوجتي كريمة. 
خوش بنية فقيرة من قطاعنه. مخلصة ابتدائية وعدها ست اخوة 
كلهم بجيش احباب الله. واذا اني مخلص حباتي صفنات. كريمة 
مخلصتها حسرات. بس تتحسر حتى اذا ماكو مشكلة. ما اعرف 
عبالك صدرها مشكل على الحسرات سیت مرض بالرثة مالتها. 
وحتی هي ما تعرف ليش تتحسر ۲۶ ساعة. تتحسر من JS‏ 
وتتحسر من تغسل بالحمام. وتتحسر من نام سویة وتتحسر من 
تکون فرحانة» وتتحسر من Aide}‏ كريمة تگول هکن ورائة من 
آمها. چان موضوع الشغل قالقني کلش, لان ما معقوله آبقی 
كاعد هکتب عمي طاهر لا شغل وعمل» بس یآمرون علیه. روح 
لفلانء كله عدنه اجتماع. روح للشعلة لفاتحة فلانء وسلمنه على 


الجماعة وسوي الواجب. روح ودي هاي المنشورات للحبيبية. اطلع 
بالمظاهرة. وزع مي. 

Golo‏ حسن. صديقي الجديد. خريج كلية الفنون الجميلة. 
ويشتغل مخرج بالإذاعة. فد يوم Lab bs gb dig‏ هو مدمن 
ارگيلة» آني ما أدخن وحتى ريحة الجگایر تلعب نفسي منها. diz‏ 
نلعب دومنه. واني كلش أحبها هي والطوليء لان بيهن خوش 
صفنات! انتبه Solo‏ وكلي انته كلش مصدگ باللعب وتصفن 
alee‏ عبالك نلعب شطرنج. شرحت له! گتله آني ما صافن باللعبة. 
الصفنات هوايتي, لو تگدر تگول إعاقةء شلون واحد عنده إعاقة 
بالولادة. صفناتي هي مشكلتي بالحياة من جنت جاهل صغير 
ضحك صادقء وأصر يعرف على شنو جنت صافن. كتله خاف 
doled eds Ss‏ مقان خوت ساسا بس سالك سوال رونك 
مسبات وتكفير وتخوين. وعدني صادق راح يسمعني ويحاول 
يفهمني. گلت: ((الله مو قادر Le‏ کل شء؟! ليشن ہس الدول 
الاسلامية حالها خراب وحروب وامراض وتخلف ليش ما یدخل رب 
العالمين ویساعدنه؟! يعني احنه نعبده ونحب نبیه ونحترم ال البيت 
sus‏ ونلطم علیهم ونرفع راياتهم ونحلف بيهم ونتبرك بيهم 
وحالنا هیج. ليش الله ما بحیته مثل ما تحبه. ليش الدول مغلا 
باوربا كفار يشربون كحول ویآکلون خنزير ويعيشون سوية من دون 
زواج وكلشي يسوونء وحياتهم زينة وجنهم عايشين بالجنة.. يعني 
لو الله يحسن وضعنه ويثبت لدول الکفار الاسلام هو دين الحق.. 
حتى العالم كله يهتدي لدين محمد ويتبع ال البيت..)). Bole‏ 
گال ((اكيد عند الله حكمه وهذا امتحان)) كلت ((يعني متحن 
المطيعين الي يحبونه Biles‏ الي يسوون كل المحرمات يعيشون حياة 

حلوة؟!)) گال Golo‏ ((هذا موضوع طويل واكو ناس اختصاصه 
اسأل! تره مو ملحد والحسين أبو عبد AU‏ 


بعد چم يوم اتصل بيه Golo‏ وگال» عنده كلش شغله مهمة 
وياي. رحت شفته. Wow‏ شلون هو متضايق وضايج من شغل 
البرامج مال إذاعة احباب الله والسبب, لان برامجهم. مثل مایگول, 
كلش Bole‏ أكثر من اللازم» والناس بعد مالها خلگ جديات. وگال 
صادق» هسه اكو الفيس والنيتفليكس واليوتيوب والاف القنوات. 
والبرامج الدينية كلش قدهة ومنو اليوم يسمع اذاعة دينية تكرر 
ا مواضيع نفسهاء يراد شوية تجديد! لهذا طلعت براسه فكرة 
جديدة من وحي (صفناتي) الي حجيتله عنها بذاك اليوم. AS‏ انت 
طريقتك بالكلام بسيطة وكلش حلوة وتضحك. لهذا صادق اجته 
فكرة برنامج اسمه (صفنات البلبل). آني أقدمه. وهو عليه الاعداد 
والاخراج. Golo abs‏ آني شجابني على هاي الشغلة! JS‏ ((مالك 
علاق» أولا انت صوتك كلش حلو واذاعي صدكني! وطريقتك 
بالكلام راح الناس اتحبها. واكو أشياء بسيطة بالشغلء تقنيات ومن 
هاي السوالفء آني راح ادربك واعلمك عليها.)) گتله(( اوي! بس 
انطيني وقت أفكر!)) 

استشاريت زوجتي dig S‏ تحسرت وكالت (والله ما أدريء 
بكيفك بلبل!). خابرت اختي زهرة وحجيت Ly)‏ ضحكت وگالت 
((يا! تصير مذيع بالراديو.. وانت شلون راح تدبر هاي الشغلة.. 
انت ماتسولف.. ومخلص حياتك بس صفنات)) گتلھاء خلف الله 
علیج لا انت ولا كريمة تسون واهس! خابرت Solo‏ وكتله يعني 


JI‏ مقتنع» بس تعال جيب الي يقنع عمي طاهر. صادق SE‏ عوف 
عمك علي» وراح يفتخر بيك ویفرح» بعد ان ينجح البرنامج. 

والله صارت صدگ» ورحت للاذاعة» وبده Golo‏ يعلمني» شلون 
احچي با مایکروفنء وشلون اسمعه من ينطيني توجيهات. وهواي 
تفاصيل ثانية. ودخت اول مرة! وبعد ما شوية تمرنت وصرت اعرف 
بعض الامورء گعدنه GI‏ وصادقء نختار الواضیع مال الحلقات. 
طلب مني ان أتذكر بعض Glide‏ حتى يشوف ياهي منهن ترهم 
للبرنامج. يبدي برنامج (صفنات البلبل) بفكرة صفنه» احجي بکل 
حریةء حسب كلام Golo‏ وبعدين نفتح خطوط الاتصال مباشر 
بالبرنامج, والناس تنطي Lah‏ بالوضوع وتحجي عن صفاناتھاء 
وحيرتها بهاي الدنيا. 

سجل صادق كم صفنه من صفناتي. وحده جانت عن زواج 
المتعة. وصفنة عن ا ٹل الیگول الي مينوش العنب يكول حامض. 
وصفنه عن الناس الي مخلصه حياتها بس تشكي من احوالها ومن 
جيرانها ومن العراقيين کلهم. وهم نفسهم كلشي مايسوون بحياتهم. 
وصفنة عن عركات الفيس» وشلون تبدي العركة بالقنادر بالبرل مان 
Sol‏ وبعدين تستمر العركة بالتلفزیون, بعد ان يخلي اله مقدمي 
البرامج شوية بھارات الى ان تنتهي المشكلة فشار ومسبات وبلوكات 
يم الفيسبكويين والتويتريين. 

ا مهم توكلنا على الله وال البيت وبدينا الحلقة الأولى. 

أعزاءي ا مستمعين: 

مساء الخير. اسمي محسن البلبل, آبو الصفنات. وهاي هي 


الحلقة الأولى من برنامج (صفنات البلبل). ما أحب المقدمات. 

وأحب ادخل بالسالفة رأسا! قبل كم يوم چنت بالسوك. رايح 
اشتري سمج وطرشي. اشتريت خوش سمچة بنية. رجعت للبيت 
ولكيت زوجتي كرهة تباوع على برنامج سياسي يتعاركون بيه 
حزبینء كل واحد يدافع عن طائفته. گتلهاء كريمة شني السالفة؟ 
گالت, والله ما أدري بلبلء كلشي ما افتهم. انوب سألتني» اكلك 
عود شنو الفرق تكون شيعي عراقي لو سني عراقي؟ گتلهاء اكو 
ناس تعيش على هاي السالفة. يعني شلون جيرانا عايش على بيع 
الطليان بالعلوة. هذولة عايشين على بيع الطائفية. ضحكت وگالت 
(( يا.. چا هي الطائفية طليان!)). كعدت كريمة بالحوش, تنظف 
السمحة. وكعدت آني گبالها اسوي زلاطة. أحب اساعد بالأكل دانما. 
من فتحت dig S‏ بطن السمچة وطلعت مصارينهاء طبيت بصفنة 
طویلةء فكرت مصاریني, وانوب Cow‏ أفكر بكل أعضاء جسمي 
الي بداخلي والي ما اگدر طبعا اشوفهن! ما أدري ليش تخيلت الكبد 
والبنكرياس والگلب وا معدة. حيوانات اليفة عايشه جواي. انوب 
طلع سؤال براسي» عود ليش احنه ما نفكر هواي UL‏ ب داخلنا 
ونفكر بس بالی نشوفه بره نفسنه؟! ليش ما نحاول نفهم هاي 
الحيوانات ونحبها ونحاول نسوي علاقة Labs‏ وهي آقرب الأشياء 
النه. او تگدر تكول هي احنه نفسنه. يعني الواحد من عدنه من 
يتمرضء ويكله الطبيب مثلا عندك مشكلة بالكلية لو بالبنکریاس, 
ويشرحله شوية تأثيرات طبيعة حياة الانسان علیهن, راسن نروح 
للنت وندور معلومات آکش ونحاول نفهم شنو تأثير الاكل والجكاير 
والدهون والسكر على صحتنه وعلى حياة هاي الکائنات. آدري 
مکن كلمة کائنات لو أعضاء أفضل من كلمة حيوانات! بس 
حبيت آني 3,58 حديقة الحيوانات الصغيرة الي «Lely‏ جنه عنوان 


-31- 


مسلسل لو رواية! اكلنه السمجة. وشربت تلث استكانات چاي, 
ونمنا آني وكريمة على هوة المبردة. من يوم السمجة. تگدر تكول 
دخلت بعلاقة حب وية هاي الحيوانات الي بداخلي. وصل بيه 
الحد من التفكيرء بان نزلت دمعتي من فكرت بان احنه البشر 
نعيش ونموت من دون ان نشوف أعضاء جسمنه. يعني على كولة 
المثقفين بالتلفزیون» هاي مفارقة, لازم اله تكون مريض ويبدلون 
مثلا گلبك» وراح تكون محظوظ من تفتح عيونك بال لمستشفى وترجع 
للحياة. والطبيب يجيب گلبك القديم وتشوفه وتلتقي بيه لأول 
مرة بحياتك. وبقيت اقرا في النت وادور معلومات. وبده يزيد 
حبي وعشقي لكلشي جواي! يعني ماجنت متلا اعرف الرئة هي 
العضو الوحيد بجسم الانسان الي يمكن ان تطفو فوگ الي. تعجبت؛ 
وحلمت بنوميء برئة طافية على ال ميء وانی كاعد اصيد بسنارق 
وطلعلي طحال. وزاد حبي بالحيوانات الاليفة الي بداخلي. وبديت 
اهتم بطريقة اكليء لان ما معقولة اقسي بالأكل على هاي الكائنات 
الجميلة والعظمية» والله صدكوني! وبقيت بعلاقة غرام dag‏ نفسي 
أيام طويلة» وعفت العام الي داير ما دايري. ليش ما انفكر ونعتني 
كل یوم بالحياة الي تحرکنه. ومخليتنه بهاي الدنيا عايشين. يعني 
معقولة واحد يفكر بالسياسة لو بالطائفية أكثر ما يفكر بعضو 
حي بجسمه. ومخلي عايش؟! 

من خلصت حجي بالموضوع. وفتحنه ا لمجال للاتصالات. اشتغلت 
التلفونات على برنامج صفنات البلبل. وثاني يوم احتركت الدنيا 
مواقع التواصل. تعليقات اشکال وأنواع. تعليقات بيها نصب 
وضحك» وناس تشكرنه على هاي المواضيع المهمة. وناس تسبنه 
وتسب تفاهتنه. ضجت BI‏ كلش من شفت تقليد بعضهم ونصبهم 

على فكرة صفنتي. واحد يكولء إذاعة احباب الله عدهم مقدم 
برنامج يكولء لازم تضرب جلق على البنكارياس مالتك. وثاني یگولء 
شلون تتزوج زواج متعة بالكلية مالتك. وهاشتاك احباب الله وعشق 
الطحال. وتعرفون وتتخيلون تحشيش العراقيين. 

dL‏ يوم من Cue‏ للإذاعة» جنت مستحي من صادق. وفكرت» 
اكيد الإدارة مال الإذاعة هسه مرزلته وراح تطردنه. بس صادق 
استقبلني مبتسم وبالأحضان. ومن حجيتله عن التعليقات اممو زينة. 
YS‏ صادقء بلبل انت تحچي صدگ؟! لعد هي شلون تصير الطشة, 
هي هاي التعلیقات دلالة على نجاح ساحق للبرنامج, وراح تخلي 
الناس تنتظر الحلقة الثانية وهم على نار. لازم انحضر حلقة قوية. 
مو گتلك انت عندك موهبة بالفطرقة ومبدع حقيقي والحسين 
آبو عبدالله انت فنان» وصدگ بلبل! احتفلنه» ورحنه اکلنه مطعم 
خوش del‏ وبدينه نحضر موضوع الحلقة الثانية. 


ومشه والله البرنامج» وبده ينجح وصار عليه نقاش مواقع 
التواصل الاجتماعي وبالتلفزیون» وبدت بعض البرامج تسوي لقاءات 
وياي» وصرت كلش مشهور بعد 1 حلقات. بس بعد الحلقة ۱۳ ما 
آدري» شوية حسینه بان البرنامج قل جمهوره» هكن الصفنات صارن 
مو زینات! بس بصراحة GI‏ حسیت بان صادق jlo‏ شوية glob‏ 
وچان يريد جمهور آکر. فد يوم گعدنه وسولفنه. YS‏ صادق. لازم 
شوية نسوي حلقات جريئة وصادمة بيها مشاکل, حتی النقاش 
يكبر بين الناس. گال ارید صدمات وضجة» وطلب مني ان آفکر 
بصفنة تسوي مشکلة بين العلمانیین والاسلامیین. وگال» راح نگول 
للمستمعین انت راح تآخذ إجازة مرضية آسبوع. وراح يصير تشویق 

والناس تنتظرك. وروح انت فكر براحتكء وأريدك يا محسن البدع 
يا أحلى بلبلء تطلعلي dike,‏ حلوة وقوية! 

انطوني والله الاجازة ورحت حتى أفكر. آني من صغير أحب 
لشي سد ضلاة السعق مع كنت حل مع سا لق 
اتعب. بعدين اكعد ب گهوة واستراح. صفنت بالسیاسیین, المتدينين 
والعلمانيين. اثنينهم یگولون» هم يحبون العراق ويريدون مصلحته. 
والناس تعبت منهم وملت, وتگول بس حچي وكلهم حرامية. 
المتدينين يكولون (عود هم شنو العلمانيين» صدام مو چان علماني 
وچان (clin‏ والعلمانيين يكولون (صدام ديكتاتور cling‏ وما هثل 
العلمانية والمدنية) ويكملون ردهم بسؤال (و هم شنو الإسلاميين؟ 
هم نفسهم داعش وطلبان وزرقاي وسعودية وجلد وشريعة 
وتخلف.) والإسلاميين يكولون(هذول مايمثلون الاسلام الحقيقي!) 
زین عوفك من عرکاتهم. الي ماتخلص! شنو المشتركات بيناتهم. اكيد 
كلهم بشی يريدون يعيشون بسعادة يربون أطفالهم ويعيشون 
ب بلد محترم بيه نظام صحي وتعليمي جید. على الأقل مثل 
جيرانه الي عدهم نفط. زین ليش مايتفقون. اذا اثنينهم يريدون 
مصلحة العراق والناس؟ كل واحد يتنازل شوية من تعصبه الديني 
لو العلماني ويبطلون بوك ونفاق! 

حسيت صفناتي تغيرت من بديت اشتغل بالإذاعة. قبل جانت 
صفناق من دون Abs‏ هیچ أشياء شخصية آفکر Lay‏ بحریة. 
بن هسه ضار بدغل بصقتاق صادق اللخری وصارت شوية ہنا 
مبالغة ومو طبيعة. اقصد صفناتي چانت dole‏ هسه صرت ارهم 
صفناتي على المشاكل العامة. بدلت الخطة واخذت تاكسي ورحت 

لباب العظم. مشيت بشارع الرشید. الى ان دخلت بشارع المتنبي. 
چان ازدحام کلش. وجنت آحب هذا الشارع, وآحس برهبة بیه. 
ما چنت بهذا الوقت اقره کتب هواي. الشارع كلش حلو وعبالك 
سوك مال بس مثقفین. تفرجت على عناوین الکتب» وطفرت براسي 
لعبة. كلت Ls‏ اقره عناوین الکتب ب البسطیات» والعنوان الي 
يعجبني اصفن Jus diy‏ الصفنة مالت صادقء عن العلمانیین 
والتدینین. ظلیت اروح واجي بالشارع واقره بالعناوین وماکو agi‏ 
الوحي مانزل علیه! 

شفت ولد صغير يمكن عمره ۱۲ سنة چان شایل كونية ثكيله 
بيها كتب. ومرات پسحل yo‏ سحلء وچان يدور على مکان پبسط 
بيهن. الشارع چان تقریبا كلش مزدحم. گتله ليش ماتبسط بشارع 
الرشید والناس الجایه على التنبي تمر عليك وتشوف کتبك؟! AS‏ 
((مااعرف عمو!!)) گتله خلي اساعدك» شلت الگونية على ظهري, 
وگتله» تعال خاي نشوفلنه مکان. لكيت خوش مکان بصف 
عربانة چاي بيه ولد شاب مبين خوش ولد. فرشنه الكتب» 
طلبت چایبن» وگعدت GI‏ والصغبرون يم البسطية. سألته ((منين 
جبت هاي الکتب عم و؟!)). گال ((الکتب مال ابوي)) ((وین ابوك 
حبيبي؟!)). گال ((کتلوه قبل شهر)). وسولفلي شوية ... مغتالة 
ابوه جهة معینة! لان ابوه صحفي. وفد مرة مستضیفنه بقناة 
عراقية» وحاجي ومنتقد الفساد والطائفية. يعني هسه قابل مفجر 
مفخخة لو إرهابي لو بايك فلوس الناس؟! لك والله مصيبة هذا 
العراق! خطية اهل الولید. ابن المغدورء كاعدين ايجار وهو الولد 
الوحيد لامه وعنده ٥‏ خوات ly‏ وأمه بيه سکر وتعبانة. كتله 


((شنو اسم ابوك حبيبي ؟)). گال ((سامي المهدي)). ردت اساعده. 

فاشتريت OLS‏ منه ole‏ شاميء وانطيته شوية فلوس زايد. رحت 
كعدت بمقهى ام كلثوم بالرشيد. ودورت على اسم سامي المهدي في 
النت. ناس تگول الارهابين كاتلينه. وناس تگول امیلیشیات, واكو 
debe‏ یگولون (معود هي شغلة شرف ونسوان! ) . انقهرت على 
هذا الصحفي. شفت فيديو مقابلة وياه. مبين خوش ولد ويفتهم. 
يعني هذول الي مابكلوبهم رحمه» من يكتلون مايفكرون شنو 
رايح يصير باهله وبجهاله. يعني انت من تكتل واحد. تكتل وياه 
عائلته كلها. فتحت الكتاب الي اشتريته. وچان عنوانه» فنتازيا الواقع. 
قریت. ما افتهمت هواي منه. سديت الكتاب Gyles‏ صادق. گتله 
شنو معنى فنتازيا؟! ضحك وگلي» بس لاتكول صفنتك الجديدة 
على الفنتازياء صاير مثقف بلبل؟! وانوب شرح لي صادق» وفهمت 
شوية. يعني الفنتازيا تقريبا حسب ما فهمت. هي الأشياء الي مو 
مألوفة او اغرب من الواقع. طلعت صفنه براسي بعنوان (الواقع 
اغرب من الفنتازيا). 


أعزاءي ا مستمعين: 

اليوم اريد احجي عن الواقع الي اغرب من الفنتازيا. اعرف راح 
تضحكون وتكولون محسن مو من عادته يتفلسف علينه ويصير 
مثقف. اريد احجيلكم قصة ولد شايل كونية كتب على ظهره. اريد 
احجي لكم شلون الظلم يخلي الحياة تصير اغرب من الفنتازيا. 
اكو صحفي اسمه سامي المهدي كاتلينه جماعة» ماتعرف منو؟! لا 
تحقيق ولاهم يحزنون! (دائما القاتل العراقي مجھول, بس الضحية 
معروفة) ممكن تصير هاي الفكرة. مسلسل من من ألف ليلة 

وليلة. عزيزي الستمع حبيبي.. بس تخيل وياي الصورة من جدید. 
ولد شايل كونية كتب ابوه المذبوح على ظهره. يعني ولد شايل 
جريمتكم على ظهره. لو تگدر تكول طفل شايل العلم واطعرفة 
الذبوحة علی ظهره. اذا كلمن يحچي, تکتلونه؟ راح تسون الشعب 
كله اخرس, وبدل مایکون Lb!‏ الأعور في بلد العمیان ملك يصيرء 
اليحجي في بلد الخرسان ملك. وتبقون بس انتم تحچون باسم 
الدین والذهب والجهاد والنضال وتتعدون على الناس. بشرفکم 
اصفنو! مو الاغرب من الواقع. ان يعيش التخلف والجاهل. والي 
كل الي يكدر عليه يشيل سلاح» وهوت الانسان الي تعب على نفسه 
وقره ودرس ويريد الخير الناسه ولأهله؟! مو الغريب ان يعيش 
الحرامي مرتاح» ويعيش الشريف جوعان. مو الغريب اغنى بلد 
بالعالم بالنفط يجدون اطفاله بالشوارع. مو الغريب تتحرر من 
سجن الديكتاتور علمود تدخل سجن الطائفية والميليشيات. من 
اصفن واگول ليش؟ وين المشكلة؟ ارجع واكول شلون ممكن تفهم. 
ومشاكلنه صارت اغرب من الخيالء وما تنفهم!! يعني نلاصت؛ 
وصارت Lilo‏ فنتازیاء مره وحشية ومره تبچي. ومرات تضحك» 
ومرات اغرب من الخيال! 

واسترسلت بالحچي بالبرنامج» وجنت آحس مثل ا مسحور,ء عبالك 
چان شخص ثاني يحجي بداخلي. ومن خلصت. اشتغلت الاتصالات! 
اكو هواي شکروني على كلامي» وبعضهم سبني» واحد هددني مباشر 
على الهوه! ومن خلص البرنامج چان وجه Golo‏ مگلوب» وجان 
كلش منزعج وگال ((بلبل هاي شسويت؟ رحت كلش زايد.. والله 


يستر.. خاي نشوف شنو راح يصير!)) 

رجعت للبیت, وجنت شوية خايف. دخلت للفیس. وشفت 
هواي ناس صايره وياي. قصدي وية موضوع صفنتي وغرابة 
القتل والطائفية وحياتنا. اكو ناس مسجلین الحلقةء ومنزلينها على 
اليوتيوب. واحد كاتب بالفیس البلبل أشرف من کل البرطانین. وثاني 
یگولء محسن البلبل لازم يصير رئيس وزراء OSL‏ يصفن بالعراق 
اة جنل اة وم ارک ماع العا cle‏ مات اقلیل 
لایکات وكلوب حبء وجوه تبچي» ووجوه تضحك» ووجه صايرة 
حمرة مثل الطماطة من العصبيه. 


ما آحب انام بملابسي. طبيت مصلخ «il aU‏ وجنت دائما اگل 
لكرمة تسوي مثلي. بس چانت تستحي. الى ان وافقت اخيرا تنام 
بس بلباسها. Cle‏ كرهة تشوخر وجنت لازم dale‏ صدرها اليسره 
وصافن بصدرها الجبير. تخيلت نفسي قزم. بگد نيلز. اتزحلگ على 
صدر كريمة. والصبح اصعد على ظهر وزةء واهاجر. اشوف بحيرات 
وغابات وبش واسمع قصص اغرب من الخيال. 

GL‏ يوم. دز Gi aide‏ وصادق, الحجي مدير إذاعة احباب الله. 
رزلنه رزالة قوية» واله شوية يكوم ويشبعنه جلاليق. طردنه من 
الشغل. وحلف ((والحسين أبو عبد الله لو ما اهلكم خوش ناس.. 
چان هسه صلخت جلدكم صلخ.. يالله.. بره.. زمايل!!)) 


رجعت طکتب احباب الله وحصلت خوش رزالة ثانية من عمي 
طاهر. وبعد ٣‏ أشهرء خابرني صادق من تركياء وگلي» راح اعبر البحر 
للیونانء وانعل آبو العراق لابوه الي يحبه. دير بالك على نفسك 


بلبل من فنتازيا احباب الله! ضحكناء وتمنيت له ان يوصل بالسلامة. 

طيارة البلبل 


قبل ما تبدي عمليات تحرير الوصل, التحقت بالحشد الشعبي. 
جيش احباب الله تقسم الى سرايا. آني خلوني بسرايا الحمام الي 
اختصاصها التحكم بالطيارات المسيرة ومهمتها العمليات الاستخبارية 
والرصد والاستطلاع. تدربت شهرين وية مجموعة من المجاهدين 
Le‏ (طیورنا) ومقل ما چان مجاهد صدیق, الله پرحمه استشهد. 
یگول (احنه هسه مطيرجية: وطیورنا اشکال وآنواع من هاي 
الدرون). 

الطیارات السيرة الي عدنه چانن نوعین: طبارات مسيرة حرارية, 
وطیارات مسيرة نهارية. آني چان عندي وحده نهارية. ممکن تطیر 
مسافة ٤‏ كيلوات. والارتفاع آني چنت اتحکم dig‏ ویوصل الى١٠٠‏ 
متر او ۱۲۰ مت حسب الظروف. 

چانت كريمة حامل خطية من التحقت بالحشد. اجت اختي 
زهرة لبیتنه حتی تبقی هها. توسلت dg S‏ بعمي ان ابقه بالکتب 
وما اروح Loge‏ بصراحة آني هم چنت خایف. هاي حرب وموت 
ومو لعب. چنت كلش خايف من ان يجيني طفل ويصير eee‏ 
ويعيش حياة الیتم والحرمان. وتتکرر مصيبتي ومصيبة اختي زهرة! 
بس ما چان اگو حل IL‏ خاصة بعد فتوة السیستانی. وإذا احنه 
ما نطلع ندافع عن العراق والذهب وشرفنه» چا منو راح يوكف 
dogs‏ هذول الدواعش التکفیرین. الله پنتقم من الي تسبب بدخول 


-39- 


داعش وخراب البلد. ا لمهم. صارت عندي صداقات جديدة بسرایا 
الحمام. وأكثر واحد چنت احبه هو علي أبو القاسم» خوش زلة 
من الناصریةء وهوت من الضحكء وصوته كلش gto‏ خاصة 
من يغني الطور الجنوبي. وجان اكو شي مشترك مهم Alin‏ 
هو الصفنات. الي حاولت اقلل منھن, لأن هاي حرب. وشغلي 
يحتاج تركيز. بس صفنات أبو القاسم چانت شعرية واكثرها 
على جمال النسوان» وأكثر شي على صدورهن. تگدر تكول چان 
مدمن على التغزل بالصدور. وحافظ كل اشعار نزار قباني الي بيه 
كلمة (نهد). چان يحب يقره شعر شعبي وروايات. وهو الي گلي 
بان مواليدي سنة ۱۹۸۶ هي عنوان رواية كلش مشهورة لكاتب 
انگليزي اسمه. جورج اوريلء ومن كتابه اجت فكرة الأخ الچبيرء 
اللي يراقب ويتحكم بكل شي. حجالي شوية عن الرواية. عن الزعيم 
الغامض, العليم بكل شيء ly‏ يعرف كل تفاصيل حياة الناس. 
واذكر أبو القاسم چان حافظ هواي اقتباسات من الرواية» واحد 
منها يكول: ((السياسيون في العام كالقرود في الغابة.. إذا تشاجروا 
أفسدوا الزرع وإذا تصالحوا أكلوا المحصول)). اذكر بيومها سالت 
أبو القاسم عن اللغة العربية الفصحى ((ليش ما ندرس بالهجتنه 
العراقية» ونقره روايات ونتعلم! ليش مجلبين بالفصحی» وهي 
لغة مسلسلات دينية قدمة وصعبة لا الطبيب ولا ال مهندس والعام 
يكدر يحجي بيه. مو صحيح؟!)) كال أبو القاسم ((صحيح! وحتى 
الكتاب والاعلامين عدهم كلش هواي اخطاء. احنه خلصانين 
من هاي الدوخة بالشعر الشعبي» محد يحاسبنه» بس اذا روائی 
كتب باللهجة. راح يستلمونه حراس الفصحى. وسولف لی أبو 
القاسم تفاصيل هواي. AS‏ اذا تنتبه اثنين يريدون يحرسون 

اللغة الفصحی» القومجية والإسلاميين المتعصبين. شوف داعشء» 
من يذبحون واحد. يحجون بالفصحی!)) 


بالليلء وراسي على المخدة. اخذتلي صفنه طويلة بحچي أبو 
قاسم عن اللغة العربية. يعني كل الشعوب تدرس لغتها الام. واحنه 
من نبدي ندرس في الابتدائية العربية. تصير الفصحى مثل ds}‏ 
اجنبية مو لغة ام. الكلوب مثلا بلغة امي يصير مصباح. والميز 
pas‏ طاولة. والاستكان يصير قدح. والبنكة تصير مروحتة والجربايه 
تصير سریر, چا شلون الفصحى لغة Nel‏ فهمت من أبو القاسم. 
من یگول اذا كتبنه بالعامية الکتب. مراح العرب يفهمون بعضهم. 
هسه على أساس العرب فاهمين الواحد ع الثاني! شو كل واحد 
يحجي لهجته. واحد یکره الثاني. وحتى الرؤساء سطرين بالفصحى 
ما مدبرينها. بعدین, العرب اذا يريدون يفهومون بعضهم ویگلولن 
اخوة ليش ما يتعلمون لھجات بعضهم ويخلصون من المشكلة. 
يعني الواحد عنده استعداد يتعلم إنكليزي لو فرنسي لو روسي 
لوحتى صيني» بس ما عنده استعداد يتعلم مغربي لو سوري» 
وهي بالنهاية لغة din ys‏ شوية تركيز تتعلمها. غفيت وقصفني 
كابوس! چنت بقاعة متروسة كتاب ونقاد وشعراء وجانوا كلهم 
مغنتبين ويدخنون كلهم سوية. والقاعة متروسة دخان وبالكوة 
الواحد يشوف الثاني لو یگدر يتنفس. وچان آني بالحلم صاير CSS‏ 
وجنت لازم اقره من كتابي الجدیدہ الي كاتبه بالعامية. وأول ما قريت 
اول سطر من روايتي ((فد يوم من الايام جان اكو فد واحد كاعد 
على نهر دجلة صافن با مقولة العروفة. الحياة طرطرة الي ماهوت 
بالسيف مموت بالقندرة) وبعد ما كملت» وصلتني اول قندرة بالحلم 
من السرة الأول» وبعدين صارت القنادر عبالك هجوم مال جراد. 


صارت هوسه. ودخان الجكاير صار كلش هوايء. فزيت وكعدت 
من النوم. لكيت أبو القاسم بصفي يشوخرء وفاتح حلكه. تكول 
سمحه كاعد تختنگ. 

طبينه أكثر من معركة. وبدينه نربك الدواعش وندمر خطوطهم 
الدفاعية. بوحدة من المعارك اسرنه داعشي. جماعتنه اخذوه اللاسلي 
منه. وبدو يحجون وية داعشي GL‏ چان محصور بسطح بيت 
بمنطقة سکنیة الحشد محاصرينه. طيرت طيارتي وبديت ادور عليه 
والولد چانوا يمي يسولفون وية الداعشي باللاسلي. كله أبو حيدر 
((شكد راح تبقى خاتل يا جبان.. جاينك! واله نزين شاربك) كله 
الداعشي ((يول لو انت بطل تقدم بسيارة مثل جماعتنا الانغماسين.. 
تقدم يا جبان)) جاوبه ابو حيدر ((اني ما عندي انتحاريين مثلكء 
لان الله محرمه, والامام علي يكول..)) قاطعه الداعشي (ظلو آنتم 
ظلو! الامام علي والامام الحسين.. وهم أبرياء منكم يا جهلة)) كله 
أبو حيدر ((ولك احترم نفسك.. جايك أبو حيدر ياكواد. لا تجيب 
طاري الامام الحسين على لسانك النكس..)) 


فريت طيراتي على جهة اليمين وشفت الداعشي. چان يحجي 
بالجهاز بنفس الوقت dag‏ آبو حیدر وياه ۲ دواعش وخاتلين 
وره تاني بالسطح. اجو الولد ينطون امر لعالجته. بس شفت 
بنية صغيرة تلعب توي بسطح بيت بصف الدواعش الخاتلین.الولد 
گالو هسه هاي البنية شتسوي بالسطح والدنيا محتركة؟! واحد 
من جماعتنه JIS‏ ما تدري يمكن اهلها میتینء منهزمين وناسينه! 
آبو هاشم هو الي يقرر! اتصلو على آبو هاشم ومن دون نقاش, 
امر بان يتعالج الهدف فورا. انطيت الاحداثيات. قصفو جماعتناء 

واختفت البنية بدخان الضربة. فريت الطيارة من جدید. وشفتها 
على السطح. متمددة وبعد بيها حركة. طلعت روحي من القهر! 
تمنيت ان أبقي طياري فوگ السطح. واشوف اذ اكو واحد يجي 
يساعد البنية. بس اجاني امر ان اتابع اذ اكو سيارات مفخخة 
مدخل المنطقة. 

من سيطرنا على المنطقة. لكينه سبايا ايزيديات محجوزات, 0 
بنات اعمارهن متجاوز العشرين. سولفن شمسوین بيهن الدواعش. 
يعني حتى الوحوش ما تگدر تسوي الي سووه بالناس هذول 
الجلاب. البنية الصغيرة الي جانت بالسطح, لكوها ميتة بعد ان بقت 
تنزف. ابوها كاتلينه الدواعش, وامها جانت مريضة على الفراش 
ما تگدر تتحرك. وچانت موصيه ابنها الي عمره ست سنوات يدير 
باله على اخته. والولد چان يلعب بمسدس مال مي بالحمام. 

اخذو جماعتنه معلومات من البنات الايزيديات. عن ولد 
اسمه فهد موجود بالمنطقة. چان يجيب للدواعش JS)‏ من چان 
يغتصبهون جماعي. اكو بنية عمره ۱۶ سنة چان يغمى Lads‏ من 
يغتصبونهاء وجانو يبقون يغتصبونها حتى وهي مو بوعيها. الله 
أكبر على هاي الوحشية والجرائم» حتى صدام ماسوه الي يسوونه. 
لزمو جماعتنه فهد. وحققو lig‏ وطلع متدرب ويه الدواعش. 
oles‏ جاسوس للدواعش باممنطقة. ما آدري بس چان يبين فقير 
oly‏ وكلشي ما يفتهم. جماعتنه شبعوه كتل لان چانو يريدون 
معلومات أكثر من عنده. حققو وياه. وسالوه اذا چان مغتصب 
ايزيدية؟ حلف بالقران بان ما مشارك. بس اكو بنية من اليزيدات 
CUS‏ مرة الدواعش گالو له, تعال اغتصب وحده منهن. چان اكو 

Quill‏ من جماعتنا مكروهين ما آحبهم. واحد اسمه الحسن أبو علي 
والثاني خضير. هذول طبعا من انكس SUS‏ الله وماعدهم اخلاق. 
خضیر چان مشتغل فترة يسوي وشم» وهو بصراحة خوش يرسم. 
فديوم أبو الحسن مقترح فكرة على صاحبه خضير بخصوص فهد 
الداعشي! Wh‏ منزعين الولد بنطرونه» وداكين على فردة طيزة 
اليمنه زب. وعلى اليسره كاتبين باقي ويتمدد. طبعا الآمر مالتنا 
أبو ولاء رزلهم خوش رزالة. 

رحنا بقافلة جبيرة باتجاه تلعفر. جانت الدنيا غروب وصايره 
ترابه. ليشي يا ري مكتوب علينه كل هاي ال مصايب والخوف والموت. 
من ولدت حتى اليوم والحروب ماتخلص. حرب وية ايران ۸ سنين. 
نوب جوع الحصار وذله. وحرب آهلية» ودواعش, وبعدينء وين 
رایحین؟ وین الخلل ياربي؟ بينه احنه العراقیین» لو بالعام الي ما 
يريد العراق يصير براسه ne‏ زین شلون يصير براسنه n>‏ واحنه 
بعدنه سني وشيعي وكوردي وتركماني ومسيحي. اذا البوم» مثل 
ما جماعتنه یگولون السنة باعونه للدواعش, باچر عگبه ان 
راح پبیعونه الاکراد. واحنه الشيعة مو بایعین نفسنه لإيران. ردت 
احچي الى بگلبي dog‏ آبو القاسم» بس خفت يفتن علي» ويرزلني. 
لان احنه الشيعة مظلومین, ولازم نآخذ حقنه ونحمي نفسنا من 

Liles‏ قريب من تلعفر بالليل» وعسکرنا هناك وتعشینه تمن 
وفاصولیه. بعدها گعدت ويه آبو القاسم. چیکنه طیاراتنا. والولد 
جماعة الطیارات الحرارية» طيرو بالیل. ورصدو النطقة. Cole‏ 
مهمتنه احنه. آني وآبو القاسم. تبدي اول ما یطلع ضوہ الفجر. 

چان آبو القاسم كلش يدخن هواي» جكارة بطيز جگارة. انطاني 
وحده. جربت. وضليت اگح. وبقه هو يضحك. AUS‏ بحياتي ما 
شارب ولا مدخن. كال أبو القاسم. آني گبل جنت اشرب عرگ بس 
بطلت هسه. اعترفت له GI‏ وگتله» جنت فترة اخذ حبوب ارتین, 
من چنت ابيع بسوك مريدي. گال احجيلي. شجنت تحس؟ حاولت 
الگه كلمات توصف احساسي, وكلت ((ما أدري والله! يعني جنت 
أحس كلشي حلوء يعني كلشي اوكي والحياة ماشيه. جنك موجود 
وما موجود. قصدي» شلون اشرحلك.. من اشتغلت بإذاعة احباب 
الله تعلمت كلمة فنتازياء تعرفها؟!)) ضحك أبو القاسم وگالء طبعا! 
آني اقره كتب من چنت صغیر وكتابة الشعر هي فنتازيا اصلا. 
انوب سالت أبو القاسم ((شلون الانسان يكدر يعيش خارج المشاكل 
حتى اذا كانت عنده مشاكل؟!)) شنو قصدك؟ كال أبو القاسم. ALS‏ 
يعني مثل المخدرات. حتى اذا عندك مشكلة. عقلك يكلك الحياة 
حلوة وماشية وكلشي تمام. كل أبو القاسم. تحتاج الى اغنية قدهة 
مال فريد الأطرش يكول بيها (الحياة حلوة بس نفهمها) بس جيب 
الي يفهمها؟! aly‏ يعني اذا تفهم الحياة تصير حلوة؟! ey Sg‏ گال 
أبو القاسم. وطول بكلامه ((اكيد کل ما فهمت وتعلمت وفتحت 
عيونك وحواسك راح تخف شويه هموم الدنيا. يعني تعرفء الانسان 
مثلا من يكبر بالعمرء الناس تأخذ بكلامه وتسمع منه. لان العمر 
يسوي عنده تجربة وحكمة بالحياة. طبعا مو كل واحد يكبر 
بالعمر تصير عنده حكمة. قصدي كلما تصير عندك تجارب راح 
يتحسن فهمك لحياتك وحياة الناس. وكلما فهمت صار صبرك على 
الشاکل أكبر وعلاقتك وية الناس سلمية أكثر. مثلا قراءة الکتب 
تعلمك هواي! يعني مثلا انت من تقره رواية اجنبیةء خلي انگول 


الاحداث بالبرازيل. انت اثناء القراءة راح تعيش هناكء يعني القراءة 
تخليك تصير غریب. Lélog‏ بالغربة الانسان يتعلم عن نفسه وعن 
العام. وتزيد خبرته وتجاربه بالحياة. بس. مع ذلك. قليل من 
الناس تتعلم من تجاربها. والانسان بطبيعته ينسه بسرعة. وهاي 
نعمة ونقمة بنفس الوقت! لان لو ما تنسه راح تتخبل من كثرة 
التفكيرء واذا تنسی مراح تگدر تستفاد من الي تعلمته بالحياة.)) 
كتله ((أبو القاسم انت فيلسوف واني ما اعرف)) ضحك أبو القاسم 
وگال. اسمع. هاى غير dle‏ من چنت صغير جنت كلش أحب 
الطبيعة. صوت العصافير والنهر والأشجار. وجنت دانما اتخيل نفسي 
شجرةء وتجي بنية حلوة وتكعد جواي وتحچي وياي. علقت GI‏ 
على كلامه وكلت ((اكيد البنية لازم يكون صدرها حلو!)) ضحك أبو 
القاسم مرة ثانية وگال. من سقط صدام Cus‏ شاب صغیر, وأحب 
بنية اسمها سلمى. ومن وراها بديت اكتب شعر. جانت جيرانه. 
چنت مرات بعد الغروب» اگمز على سطحهم. نختل بصف التنو 
تطلعلي Lato‏ وامص حلمتها. وچنه اثنينه نخدر. تزوجت سلمی» 
ودارت الأيام! وبعد سنوات» تخيل رجعنه نتواصل. تيكسات مسج 
وفیسبوك. بس ما dig‏ نشتاوف. چنت اکتبلها عن ريحة التنور 
وصدرها والغروب. زوجها چان پشتغل بالتجارة يجيب بضاعة من 
الصین. مرة راح بسفرة طويلة شهر تقریبا. گالت لي سلمی, دبر 
مكان» ارید اشوفك! دبرت شقة من صدیق. اجت هي وجهالها 
الصغار. ما قبلت انام Labs‏ وگالت لي ارید. بس تمص صدري 
مثل آپام السطح. چان صدرها صایر آکبن وبيه ريحة حلیب. ما 
خدرنه» مثل ایام گبل! چانت هي خايفة» وجنت آني مرتبك وآفکر 
بجهالها الصغار من پرضعون. حاولت آقنعها تخليني انيجه: بس ما 

قبلت وجانت خايفة. بعد أیام, دزلت لي تيكست مسج وتوسلت 
بيه» ان نقطع علاقتنا ومنتواصل بعد. احجيلك هاي السالفة اول 
dp.‏ لان قصيدق الي قريته لك من قبل اذا تذكر. اجت من هذا 
الموقف. كلت له agh‏ هاي الي تگول بيه» بان صدر الحبيبة الجنة, 
بيه نھرین, واحد لبن واحد خمر. بصراحة شوية قصيدة تضحك! 
حسيت آبو القاسم شوية ضاج وبدل اللوضوء, وگال» احجيلي انت 
قصص حبك! كتله. آني من جنت مراهق چنت أحب جیرانه بس 
چانت مره جبيره بالعمر. مات من الضحك آبو القاسم. حقك 
Leas‏ كتله. بعدين من كبرت شوية فکرت» يمكن آني چنت آحبهاء 
لأن جنت اشتاق يكون عندي ام مثلها. ما أدري! ردت احجيله على 
زینب عليها السلامء بس خفت لا یفلت من لساني موضوع ايميل 
بلبل السيد. 

چان ويانه مصور dow!‏ نصير المالكي. چان يشتغل فيلم وثائقي 
عن الحشد وبطولاته. ومعاملته الإنسانية وية الناس. شوية طبعا 
چان يبالغ ويجذب. يعني احنه من چنه نلزم الدواعشء نشبعهم 
كفخات واهانات وچلالیق. وهم يستاهلون. بس هو چان يعيد 
تمثیل المشهد. يصور شلون جماعتنه ينطونهم مي Slo‏ ونداوي 
جروحهم» وشلون نذكرهم بان احنه نتبع اخلاق الإسلام الحقيقة. 
ونعامل الاسری بکل احترام. مره تعارکت ويه هذا نصیر. اجه 
فد یوم وگلي ارید تطير J‏ طبارتك. حتی اخذ کم لقطة للفیلم 
مالتي. كتله. تعال صور من تکون عندي مهمة رسمية. هاي 
مو طيور زاجل اهدهن لك حتی تتفرج. ما عجبه کلامي! راح 
للمسوول مالتنه. وشكاني. وانوب» نصير هذاء تخبل ازید. من دز 
عليه السوول» وشكرني گدامه» لان انی ملتزم بشغلي وما اخالف 


التعليمات. بطبيعتي ما أحقد على شخص فترة طويلة. اسامح 
وانسه. رحت لنصير واعتذرت منه! وهو طلع خوش وليد. وقبل 
اعتذاري» وسولف لي قصته. چان Ged‏ بأطانيا. ولجوئه چان مرفوض. 
رجع بدعوة الجهاد للعراق. بعد ايام شوية علاقتنا تطورت» وصار 
يشاركنه كعداتنه وسوالفنه آني وأبو القاسم. فد يوم كال عندي 
جكارة حشيش. تعجبنه diol‏ وگال هو من چان UL‏ چان يدخن 
بس ماريهوناء ويسميه وييد. اختلينه بمكان ودخنه الجگارة سوية. 
طبعا ظليت GI‏ بس اگح» ودخلت بحالة من الخوف. وبقه نصير 
وأبو القاسم» يضحكون عليه. انوب حچالنه نصیر على ديسكو 
مشهور بأمانيا اسمه بريكهاين. وهذا مو أي واحد يدخله. یگوله 
اكو حارس كاعد بالباب. والبنات والولد لازمين سره طويل. من 
توصل للباب» يباوع عليك الحارس. لو يقبل يدخلك لو لا. سألناه. 
يعني شلون يقرر؟! يكول نصير» حسب مزاج الحارس وخبرته 
الشخصية. من عيونك ety‏ اذا چنت تكدر تتحمل اجواء مثل 
هيج مكان وتتكيف وياه بسهولة وتستمتع, و من دون مشاكل! 
وگال» الديسكو بيه كل اشكال وانواع المخدرات. وتجارب الجنس 
مفتوحةء اشكال وأنواع. ولد وية ولد نسوان وية نسوان» وزم 
ونسوان. فردي وثنائی وثلاٹی. شتريد اكو! صفن شوية نصیں انوب 
كمل سالفته» وگال: جانت اكبر صدمة بحيات.. اخذت كوكايين, 
وبديت أفتر بالمكان والي چان كلش جبيرء والموسيقى كلش عالية 
ماتكدر تسمع الي بصفك پسولف. چان اکو ناس تتنايج با مكان 
ومحد مهتم بالثاني. فجأة اجت وحده تقربت مني. ماجنت اعرف 
إنكليزيء وا ماني كلش شوية. چانت البنية كلش حلوة. وصدرها 
طالع من ثوبها. (راسا آني باوعات على أبو القاسم اختصاص الصدور 

وابتسمت!) بدت البنية تلزم بجسمي وتفرك بطيزي وكامت تلعب 
بشعر صدري. انوب بستها بوسة طويلة واني رایح خدران» گام زی» 

ضحكنه. وبقينه متعجبین» وعبالنه نصير يجذب ویبالغ عن حياة 
الديسكو. ساله أبو القاسم. بصراحة شنو صار بعدين؟! گال نصیر 
تدرونء كوكايين والدنيا محتركه. بصراحة نچته او نچتها من ورہ! 
بس بالحسين أبو عبد الله كلشي بي چان بينة. صدره. شفايفهء 


طبعا بيومها فكرت هو يبالغ لو يجذب علينه. بس بعد ان 
صرت لاجی بالسوید تأكدت من كلام نصیر «SIUM‏ وطلع صحيح 
اكو هیچ دیسکوات. وکل الي كاله عن بریگهاین, COW‏ كلوب في 
برلين صحيح. واكو أنواع واشكال مثل هاي الديسكوات» خاصة 
بأمانيا. 

مسكين نصیر SOU)‏ قبل تحرير تلعفر چان يصور بقره صايره 
نصين بالقصف المدفعيء ضربه قناص داعشي بكصته وكتله. هسه 
لو باقي بأطانيا يحشش ويتنايج مو احسنله! ظلينه آني وأبو القاسم 
Lélo‏ نتذكر نصير وجگارة الحشيشء وطريقته من يوصف الكس 
الي چان زب» وانموت من الضحك. 

قبل يوم من اقتحام تلعفر گعدنا الفجر. استعدينه. وطيرنه 
طيورنا. استطلعنه المنطقة. الدواعش بدو يرمون على طياراتناء 
فانسحبنه. انوب هم orb‏ طیارتهم» وبدوا جماعتنه يرمون عليهن. 
وصار شوية ضحك بالوضوع. نطير احنه وهم يرمونء وانوب 
العکس, يطيرون همه واحنه نرمي. أبو القاسم SS‏ شني هاي, 
الحشد وداعش صارت حربهم مال مطيرجية. 


بقينه على هذا الحالء الا ان صار عطل بطيارق. فجأة نزلت 
فوگ سطح عمارة. حاولت اطيرها من جدید. بس ما فاد. اختفى 
البث dled‏ مال الطيارةء وبدیت كلشي ما اشوف على SLs)‏ 
وانرعبت! فکرت. يمكن الدواعش لزمو طبارتي لو وكعوها! حاولت 
اشغلها من جدید. بس ماكو gi‏ وجان والله بعد ٠١‏ دقايق» 
رجعت الطيارة للحياة. وطارت من السطح. وبدت تصور. تنفست 
وكلتء الحمد الله. ربك ستر. فريت الطيارة ورجعتهاء حتی أتأكد 
من وضعها. نزلتها على الگاع» وبس تقربت منهاء انفجرت. 

كعدت بالستشفی, ورجلي اليسره مضمدة وما اكدر اتحرك. 
اجه الطبيب وگال حمد الله على السلامة» وشرح لي بان الإصابة 
چانت خطيرة. وصار تمزق بالعضلة وتلف في بعض الاعصاب. وگال 
راح أبقى آعرج» عرجة dass‏ طول حياتي. 

اجو جماعتي من سرايا الحمام يزورنيء وجايبين تكه وكباب 
وبرتقال. انوب راحو بقية الولد» وبقه هي آبو القاسم. سألني عن 
اللي صار؟! حجيتله. شلون نزلت طيارتي على سطع عمارة. وشلون 
اختفه البث dled‏ وشلون بعدين رجعت الطيارة dled‏ للحياة. 
ابتسم صاحبي وگال, جماعتنه حققو بالوضوع. وصولو الى نتيجة. 
الدواعش لزمو طيراتك بالسطح. حجبو الکام‌را عنك» وخلو بسرعة 
قنبلة صغيرة بالطیارة. رجعته انت. وانفجرت عليك 


رجعت للبيت باجازة مفتوحة. وظلت dg S‏ تبچي ومقهورة 
مرة وطويلة. باللیل. چانت dg S‏ ناهة عجيب حتی وهي ناهة 
لاس کا حا تعد کل شوزة, غریرے سای الاسا فا خلبيت 

ايدي على صدرها حتی آحس بأنفاسها وحسراتهاء انوب تذكرت 
آبو القاسم وسوالفه على صدور النسوان» وابتسمت! نيست اگل 
لابو القاسم dis!‏ من چنه glee‏ جانت الفنتازيا مالتنه تشبه 
قصيدته التعبانة عن اللبن والخمر وجنة الصدر. جنة نكول واحنه 
جهال واحد للثاني ((أمك عنده ديسين.. واحد حليب واحد جاي)) 
ونضحكء وانوب نتعارك» على سالفة الصدر! 

شهداء البلبل 


الحمد الله والشكر على كل Le‏ بعد ان چنت محسن البلبلء 
صارو يسمونيء بلبل الاعرج. هاي الناس ولا ترحم. حتى و هم بنص 
الخيسة والخراب والضیم. بعدهم يقلدون ويضحكون واحد عالثاني. 
العراقيين كلوبهم من حجر والحسين أبو عبد الله! 

تحررت الموصل. وصارت عندي بنیف. سميتها حوراء. سبحان الله 
تشبه أمهاء وماخذه مني بس الخشم الطويل. كلت dg SI‏ خلي 
نشوف, راح تأخذ منج الحسرات لو تاخذ مني الصفنات. ضحكت 
كريمة. وكالت بس لاتخذهن اثنیهن. وتصير حوراء ام الصفنات 
والحسرات. 

الحمد الله مصيبة داعش خلصت تقریباء وجنت فرحان 
بحوراء. أخيرا صرت اب» وكلت هسه لازم أفكر شوية جديات بحياتي 
علمود مستقبل بنتي. رحت لعمي طاهر وحجيت وياه. طلبت 
die‏ مساعدة. حتى اشتري تكسي واشتغل عليها. گال ليش ماتبقى 
بالحشد والدولة راح تهتم بیهم. عرجتك dass‏ وهکن تشتغل 
بالأمور الإدارية. شافني متردد فگالء خوش ارجع هسه للمکتب 
وراح اخصص لك هاي ا مرة راتب رسمي» وخلي نشوف موضوع 
التكسي بعدين. رجعت ملكتب احباب Al‏ واني أغنيء شجابرك 
على ار غير الامر منه! وبعد أسبوع. عمي طاهر كلفني بمهمة 
سهلة وبسیطة حسب مايكولء والمهمة Lag‏ الي اجر كبير عند 

الله. شغلتي الجديدة هي عوائل شهداء احباب الله الي حاربو 
وية الحشد. يدزون بيدي ظرف بيه مبلغ بسيطء اوصله لعوائل 
الشهداء وانطيهم وعود عن حقوقهم المستقبلية» الي راح تتكفل 
بيه الحكومة. يعني شوية فلوس وكلش هواي وعود! من البداية 
ما عجبتني الشغله! هسه عود ليش آني.. ماكو غيري الهاي المهمة, 
والله العظيم عمي طاهر راح يخبلني! 

چان عدنه بالبيت مرايه چبيرة» چنت اروح واجي كدامها كل 
یوم واباوع على شکلي» شلون صرت أعرج. جنت كلش مقهور 
ونفسي مكسورة. اخذتلي صفنه واني اباوع على نفسي» وكلت 
لازم pol‏ قوي» وماخلي بنتي حوراء تحتاج شي. وهاي اخر مرة 
اباوع بيه على نفسي, وأفكر آني صرت اعرج. والحياة مستمرة 
مثل مايكولون با مسلسلات. دخلت للحمام زينت لحيتي وشواري. 
لبست ملابس جديدة مشتريهن من الکرادة» ونزلت للكهوة اشوف 
صديقي بالنطقة. علي عبد الحسين. سولفتله آني عن أيامنا با موصلء 
وشكالي هو من أحوال المدرسة الى يدرس بيها. البناية قديمة, 
والمدرسين تعبانین, والمنهج متخلف. وحجالي عن مشاكل التعليم 
بشكل عام بالبلد. جنت كلش احبه واحترم أفكاره. رجال متحرر 
وصادق» وبصراحة چان ضد سياسة الأحزاب الإسلامية کلهاء شلع 
قلع. وچان دائما يكول العراق بعد كل سنين المعاناة والحروب» چان 
يستاهل شي أفضل من هاي الأحزاب ا متخلفة الفاسدة, الي تغطي 
فسادها بعباية الدين. دما چنت احذره من کلامه» واگله يدير 
باله. اكو ناس ما راح تفتهم حجيه. وبسرعة راح يخونونه. مجان 
ways‏ چان زلمة سبع. وچان دانما يسولف لي عن التعليم والصحة. 
يكول العراق اذا يريد يبدي صحيح. اول شي يحتاج يخلي كل طاقته 

لتحسين التعليم والصحة. واهم ثي الصحة النفسية. كتله. علاوي 
الطبيب النفسي للمخابيل بالنسبة للعراقيين! AS‏ بعد كل هاي 
الصدمات والأزمات والحروبء تتخيل العراقيين بعدهم صاحين؟! 
بلبل حبيبي» أي مجتمع ما يعترف بآمراضه وينقد نفسه ويعالج 
نفسه. اقره عليه السلام. وشرحلي شنو تسوي بالإنسان الجروح 
النفسية. من تنزل عليه الصایب والصدمات. JS‏ جروح الجلد 
واللحم. تطيب بعد فترة. بس جروح الروح. صعب تطیب. واي 
مشكلة صغيرة. تلجم الجروح من جديد. گتله ((واني جروحي من 
تلجم تدي)). ضحك S89‏ أي غناها فؤاد سام ((ردي ردي لاتهيجين 
الجروح.. خايبة ردي)). سألني علاوي عن شغلي الجديد. حجيتله 
عن موضوع الشهداء. ولي مع الأسف بلبلء انت راح تشترك وياهم, 
بقشمرة الناس, والمتاجرة بدم الشهداء ومصيبة أهلهم. ياريت فد 
يوم تصحه. وتعوفك من احباب الله هذول. وتره آني اعرف حجي 
الناس عنك محسن! يكولون فقير ومن هاي السوالف» بس آني 
اعرف انت تفتهم S59‏ وكلش خوش زلة. 

اول عائلة زرتھاء چانوا عایشین هنطقة الحسينة. گاعدین بهیکل, 
والبیت چان واضح حالته التعبانة. چان الشهید عنده ۳ بنات صغار 
و ولد بعده يرضع. استقبلني آبوه. واجت مرت الشهید تسلم علیه. 
انطیتها الظرف الي بي فلوس. شکرتني السکینة» وبچت. وراحت 
لجهالها. شغلت آني الاسطوانة الي حفظته من عمي طاهرء Ob‏ شلون 
احباب الله مراح ينسونهم» وراح من خلال مؤسسة الشهداء یآخذون 
كل حقوقهم. وشلون برل ماني جماعة احباب الله راح یضغطون على 
الحكومة. حتى يستعجلون بتكريم الشهداء. بقه الرجال أبو الشهيد 

بيه معصب» وما مقتنع بكلامي. سألني» عندك جهال؟ كتله أي بنية 
صغيرة اسمها حوراء. YS‏ كل فلوس LEW‏ ما تعوض موت ولدك 
لو بناتك. دنكت من الستحه والقهر! حصرتني البجية. وحسيت 
مختنگ» وما عرفت اجاوبه. گتلته من رخصتك لازم اروح! وگف 
الرجال. وصلني GLY‏ مديت ايدي حتى اسلم عليه. ما مد ايده 
هو وگلي, الله وياك عمي! 


بالطريق للبیت. كلت لنفسي. واضح هاي الشغلة راح تشبعني 
قهر واحراج. اخذتني الصفنات ودتني وجابتني بهواي شغلات. 
الناس العايشة Play‏ تموت بشكل طبيعي. تكبر بالعمرء تعيش 
حیاتهاء تشوف أولادها یک برون» يفرحون ويحزنونء ويشوفون 
احلامهم تكبر وياهم. بس بالعراق اوت بيه ينزل dled‏ على 
حياتك مثل الصاعقة, وما يفرق بين جبير لو صغير. ومن AS‏ الموت 
JI‏ صار اخر سنینء حتى بعد ماعدنه وكت نتذكر كل الناس الي 
ماتت bled‏ واختفو من حياتنه. بالفصيح يكولون (داهمه الموت) 
عبالك الموت فرقة اغتيلات. ویگولن للمريضء چان (يصارع الموت) 
عبالك Sob!‏ ثور هايج لو وحش. ونگول (اجاه اللموت) زین شلون 
اجه» مشي» ركضء طاير مثل عزرائيل. ومرات يكولون (اختطفه 
الموت) تگول ال موت ميليشات وقحة. ویخطفون WLI!‏ ويصكونهم. 
والناس تكول (انتقل الى جوار ربه) بس شلون, انتقل؟ تخيلت نفسي 
میت. وصاعد مثل الصاروخ يم ربي. چنت كلش مقهور من ظلم 
هاي الدنياء وحسيت نفسي افو جدر ماي وعلى النار! العصر 
رحت والتقيت بصحابي علي عبد الحسین. وحجيتله عن صفناتي 
على الموت. ضحك على سالفة الصاروخ ومصارعة الموت واختطافه, 
وخاصة فكرة الموت الي یخطف» ويشبه الصكاكة. حجالي علاوي 

على أفكار الانسان عن الموت بالأديان والعام والفلسفة. العلماء 
يفهمون ال موت بنهاية الخلية. تشيخ وتسكت وتتعطل. AS‏ يعني 
الانسان مثل ال تتعطل. وسلوفلي عن نظرية يحبونها الملحدين, 
عن دارون والتطور. سألته. علاوي انت ملحد؟! IS‏ تقريباء الي مثلي 
يسمونه (لا أدري) يعني ما يدري اكو أله لو ماكو. المؤمن هو 
الي يؤمن بوجود الذات الإلهية والملحد يكفر بوجود الاله. والي ما 
يدري مثلي» يعني ببساطة ما متأكد. ويشك ويفكر ويدور بهاي 
الدنیاء الي صعب تنفھم, عن أجوبة وأفكار. وطبعا اللاأدرية هي 
فلسفة قدهة ومكتوب عنها كلش هواي كتب. 

كتله ((هاي الناس عبالها بس اياد علاوي ما يدري؟! طلعت 
هاي فلسفة كاملة الناس كلها بيها ما تدري شي؟!)) ضحكنا! اخر 
شي كتله. علي دير بالك خويه من هاي الأفكار. وانت تعرف 
شنو عقلية الناطق الي عايشين بيها. وعبالك جنت حاس والله 
العظیم. راح يصير شي! بعد أسبوع اختفی علي. اهله دورو عليه 
بالمستشفيات ومراكز الشرطة وماكو خبر. يكولون قبل ما يختفي» 
چان كاتب بوست. يسخر بيه من ايران والخميني. كلت لعمي 
طاهر لازم ندور على علاويء ونفتهم منو الي خاطفه. هو جيرانه 
وصديقي» وبلكت جماعتنا احباب الله بعلاقتهم يعرفون وين صار! 
گلي عمي» صديقك علاوي مايكعد راحةء أكثر من مرة الوادم حچت 
وياه وگلتله. ينتبه على الي يكتبه بالفیس بس هو چان صخل 
ومعاند. زعلت آنء وكلت لعمي» علي خوش dj‏ وكلبه محروك 
على أهلناء و ماتشوف انت حال المستشفيات وال مدارس والخيسة 
الي عايشين بيها. بس تمطر شوية نغرگ بخيسة المجاري. SS‏ هذا 
غير موضوع. وان تحجي على مقدسات الناس موضوع ثاني. وگال 

عوفك من هاي السالفه» وانطاني ظرف جدید. وعنوان عائلة شهيد 
منطقة الشعلة. طلعت ضايج من مكتب احباب الله. وفکرت. 
ممكن جماعتنا نفسهم. خطفوا علاوي. كلشي يصير! جماعتنه دائما 
يذبون مثل هاي السوالف» براس الميليشيات الوقحة, ویگول ون 
سيدنا وقائد احباب الله ما يقبل على هذا التصرفات. 


اخذت تاكسي ورحت للشعلة. وجنت كلش ضايج على صاحبي 
علاوي. چان شهيد الشعلة عمره ۱۹ سنة. واثنين من اخوانه مكتولين 
بفترة الطائفية. وباقية بس امه وجدته وجهال اخوته» وأبوه رجال 
جبير بالعمر. سويت الواجب. وشکروني اهله وظلو يدعون chow‏ 
UI‏ صوره چانت تارسه حیطان البیت بکل مکان. 

قبل ما ارجع للبیت اشتریت لعابة لحوراء تشتغل على الباتري. 
طبختنه كريمة دولمة من هاي الزينة. چان موز والدنیا حارة کلش» 
وچنه گاعدین على هوه ال مبردة. بعد الغده. نامت حوراء. تمدننا انا 
dig Le So‏ سويتلي راس, ونامت كرهة. ورحت GI‏ لغرفة الطبخ, 
صبیت شربت زبیب» فتعت اللابتوب وبدیت ادور بكوكل على أي 
موضوع يخص (المقدس والقدسات). بس اريد افتهم» يعني وین 
المشكلة اذ الواحد ينقد القدسات؟! 

العصر خابرني عمي ورحت للمكتب.انطاني هلمرةء تلث ظروف 
متروسة فلوس. وگلي هذول CH‏ شهداء من عائلة وحده منطقة 
النهروان. وهاي رسالة خاصة من السید سے للعائلة. كال تگدر 
تروح eal‏ باچر الصبح. اخذت الفلوس انطیتهن لكرمة تضمهن, 
وگتلها ضایج. ورایح للکرداق شوية اشتري ملابس وارجع. چنت 
احب كلش آجواء Lélog dol, SU‏ اشتري منها املابس. ولو بس 

تصير عندي فلوس, اشتري بيت بالكرادة ومااطلع منها للأبد. سألت 
كريمة اذا محتاجه agi‏ تحسرت. وگالت لا بلبل» سلامتك ما محتاجه 
شي. ALS‏ بس انت من تكولين لي بلبل احسها حلوه. البقية احسهم 
يسبوني. سالتي, بلبل صدگ تحبني؟ طبعا dig S‏ انت حبيبتي 
والدنیا مالتي. حضنتني وباست ایديء وبست Lass)‏ وطلعت. 

اشتریب بس تيشيرتات وشفقة زرگة. وبعدین رحت plas)‏ 
الأمیں وگعدت وطلبت. عصیر موز. مدمن Blas‏ من آیام ماچنت 
اشتغل على عربانة تعبانة آیام الحصار. اشتريت لکرمة ثوب 
مال نوم ولباسات» چنت كلش آحب اشتري اله بنفسي لباسات 
وسوتیانات. اشتریتهن ع السریع وطلعت من cob!‏ لان چنت 
مستحي. طلعن قياس صغير» وظلت dg S‏ تضحك. وگالت هذن 
مال بنية صغيرة. راح انطیهن لبنت جیرانا ام علي. سألتني كريمة 
عن اخبار صاحبي علي عبد الحسین. ALS‏ والله pate‏ الیوم اروح 
اسال على اخبار زوجته. رحت لبيٽ علي. خطية چان عنده بنية 
و ولد. الله يخليهم» حلوین وشطار. زوجته هم چانت مدرسة 
بامتوسطة, تدرس إنكليزي. بجت خطية. وگلت لي ماكو أي خبرء 
وتوسلت بيه احجي وية عمي طاهر حتى يساعدهم. 

GL‏ یوم الصبح رحت منطقة النهروان Cod‏ الشهداء التلاثة. 
والى Cle‏ أسمائهم جاسم وحازم وباسم. دكيت الباب» ومبين 
ماكو أحد. چان البيت طابقين. دكيت باب الجيران. طلعلي رجال 
قصير آصلع. لابس دشداشة بيضه. سألته عن اهل الشهداء گال 
ماعدهم Lal‏ هم بس تلث 51 dg‏ واستشهدوا الله يرحمهم. ما 
فتهمت. وسألته. امهم ابوهم إخوانهم جهالهم؟! كلي. تفضل طب 

عدنه» واني اسولف لك سالفتهم. ضيفني الرجالء والي اسمه أبو 
«sige‏ وجاب gle‏ وكعك. وحجالي قصة الولد. گلي جاسم وحازم 
جانوا alg‏ وباسم يكبرهم بسنة وحدة. امهم بعد ان جابت 
التوأم بسنة صارت عندها جلطة وماتت. الله يرحمها! وا مساكين 
چان عدهم مشكلة بالوراثة. جانوا كلهم عميان» ما عدا امهم 
جانت تشوف. وراثة من ابوهم الي جان هم اعمى. وفد يوم, 
LS‏ ما يستشهدون الولد. ابوهم چان يعبر الشارع. ودعمته سيارة 
ومات. كتله متعجب ((عمیان وبالحشد ؟!)) تحسر أبو مهدي 
وگال» اكو ناس عميان بس یشوفون آحسن من الناس الي مفتحه, 
ويفتهمون AST‏ الولد چانو كلش اذكياء تعلموا القراءة والكتابة, 
بهاي الطريقة الي يسمونهاء بريل يمكن. هاي الي يتعلمون بيه 
الحروف باللمس. ALS‏ أيء اسمها بريل لو برايل! الهم. گال آبو 
مهديء چانوا الولد شطار كلش» وعدهم موهبة عجيبة سبحان 
Aw‏ يتعلمون GLY‏ بسرعة. من جانوا مراهقين صغار تعلمو 
تلائتهم العزف على الکمانء وتعلمو الإنكليزية اول شي بشكل كلش 
عجيب. چانو موهوبينء الله يرحمهم. وصارت حياتهم كلها بس 
موسيقى وتعلم لغات. من طبوه الامریکان» جانو بعدهم شباب 
صغار. وچانت الناس كلش تحبهم. ویعزفون بالاعراس. بس من 
كبرو شويه بدو یحبون یعزفون هاي الوسیقی مال الأجانب. الي 
پسمونها كلاسيكية. اشتغلو وية شباب فنانين با مسرح والتلفزیون. 
وحتی مرة صورهم بتقریر طلع بالتلفزیون. المهم» كبرو الولد وبقو 
یطورون من نفسهم. وتعلموا هواي لغات. لو ستة لو سبع لغات 
یعرفون! إنكليزية وروسية وفرنسیة وامانية وفارسية وحتی كوردية. 
ومن صارت هوسة. راحو UII‏ واطوعو بالحشد. Leb‏ جماعتنه 

مكتب احباب الله بالنطقة استغربوء وشكروهم وگالولهم» نرجع 
لكم خبر بعدين. وقيادات الحشد من سمعت بقصتهم. راسا دزت 
عليهم. وطلعو چانو محتاجينهم كلش. الدواعش چان عدهم ناس 
من اورباء وکل بلدان العام. وچان الحشد عنده خلية Coad‏ 
على الکاطات. الدواعش مرات يرطنون بالغات الأجنبية حتى 
محد يفتهمهم. لهذا چانو الولد. مفیدین كلش بهذا الوضوع. 
الامریکان الحقراء خوات الگحبة» قاصفین مقر للحشد. یگولون 
بالخطأ. استشهدوا الولد تلائتهم. وية ۱۰ من جماعتهم الي بالقر. 
بعدین گلي gal‏ الهدي: اذا تريد تکرم آرواح الشهداء لازم تکرم 
الرجال الي اعتنه بتعلیمهم وساعدهم على تعلم اللغات. وهو چان 
بمثابة ابوهم ومعلمهم. چان عایش dibs‏ هنا بالنطقة. do)‏ 
رضوان. الناس ضايقته بالمنطقة لان چان مدمن ع العرگ. هسه 
عایش بشارع الرشید وحده بفندق تعبان. 


شکرت آبو مهدي, واخذت من عنوان الرجالء ورحت لشارع 
الرشید. چان عندي فضول اعرف قصة الشهداء» من هذا الي اسمه 
رضوان. Cle‏ غرفته بالفندق شبه معفنة ding jog‏ بطالة عرگ 
فارخه. وچان رضوان تقریبا مو بوعيه. وجوعان. طلبت له نفر 
کباب من مطعم بصف الفندق. وحچالي على جاسم وحازم وباسم. 
گال العراق بيه مواهب كلش هواي» بس هوسة البلد. مضیعه 
المواهب. آصلا العراق كله مضیع نفسه SIS‏ وکرع بيك» وسوی 
بصل الکباب مزة. سلولفلي شوية عن حیاته. شلون چان عایش 
بلغاريا بزمن صدام. وچانت عنده زوجة بلغارية مدرسة تعلم 
لغة اریل. تعلم رضوان dio‏ کل agi‏ وساعدته زوجته يدرس لغة 
اريل» ويصير معلم dd‏ للعمیان. من سقط صدام» چان الحنین 

كلش ما اخذه للعراق. وچان گدامه حلینء لو مهوت بالغربة من 
القهر والحنین» لو يرجع ويعوف زوجته البلغارية الي كلش ساعدته. 
انفصل عنها أخيرا ورجع للعراق. انصدم بوضع البلد» وحس نفسه 
غریب. والعراق صاير مو نفس العراق الي چان يتخيله. خابر زوجته 
البلغاريه»ء ورزلته وطلبت dic‏ ان ما يتصل عليها بعد وتمنت ان 
للعرگ. الشي الوحيد الي نقذه بالبداية هم الولد. حازم وباسم 
cules‏ من تعرف عليهم. صاروا هم طلابه وولده وکل حياته. 
علمهم القراءة والکتابةء وبقه پتابعهم. ويساعدهم. وصار أكثر من 
اب وصديق واخ الهم. من استشهدواء انتهى الامل بداخل رضوان» 
دخل بطل العرگ وبعد ماطلع منه. صار مثل الجني الحبوس 
بالصباح. 


چنت خایف انطي الفلوس كلها لرضوان ء ويرزلني عمي لان 
انطیت الأمانة لواحد راح یعتبر غريب عن الولد الشهداء وانوب 
سكير. أخيرا كلت لنفسی, چذبه صغيرة تساعد هذا السکین ما 
راح تأثر بميزانية احباب الله! انطیته الفلوس, ورسالة السید القائد. 
صب hy‏ وبده يشرب ویقره الرسالة. وهو یضحك ویهز بایده. 
dite‏ ورجعت للبیت. خابرت عمي وگتله الأمانة وصلت. عفية 
گالء محضرلك شهیدین» مر على الکتب الصبح! اعتذرت منه» وگلت» 
آحس بالمرض وآرید ارتاح فد چم بوم. گال عمي» حقك. وانت 
تحتاج إجازة! ارتاح لك آسبوع ومر على, واذا تحتاج شي بس 
خابرنی. 

لكوه مدفون بخرابة. صدفة dite Ligh‏ الچلاب» وطالعه ريحته. 
والناس بالنطقه مخبرین الشرطة. چان عمي گالب وجهه عليء وما 
يحچي وياي. رحت گعدت هه وسألته. شصاير؟! JS‏ من تخلص 
الواجب بفاتحة صاحبك. مر علي على الکتب. 


رحت للمکتب. وسألني عمي عن فلوس الشهداء حازم وجاسم 
ener‏ اید ا 
فحچيتله السالفة من البداية للنهاية. واعتذرت له وكتله انطيت 
الفلوس لرضوان معلم الشهداء. تسودن عميء وگلي تنطي فلوس 
مال لت اة واه مكو مو مخ امل القہدام هکل ناس 
وين اضم وجهي! كتله بس اهدا وفهمني. وحجالي! 


بعد أيام من رحت آني للنهروان وشفت الاصلع أبو مهدي 
Sine‏ الوه شدام خاية عمه القیداء سی تاد اغتراض الات 
الاصلع أبو مهدي كايل للمره ((السيد القائد داز رسالة وفلوس 
كلش كلش هواي بيد واحد. بس GI‏ گتله ماعنده اهلء ودليته 
على رضوان مدرسهم.)) المرة متخبله» وچانت فقيرة تشتغل على 
باب الله تبيع مخضر بالسوك. رايحة للمكتب الي بالنهروان مسوية 
مناحة» وكايلة للمكتب بان هي Cle‏ مثل ام الشهداء العميانء 
وحالها حال الضیم. وزوجها شرطي معوق. ا مھم ما مخليه مصيبة 
ومرض وحاجة giles‏ ما ملحنتها وباجية Ladle‏ هکتب الاحباب» 
الى ان مبجيه الله نفسه! متصلین من مکتب النهروان بعمي طاهرء 
ومترجینه ان ينطي هدية السید ورسالته, لعمة الشهداء. 


شبعت رزالة من عمي طاهر وانطاني إجازة مفتوحة وگليی: روح 
دبر نفسك» منا لن أحل Jl‏ هاي المشكلة. خجلتني وف لتني, ولك 

لبش اعت مس وتغريظ کل ها با بف رة جى يضر 
براسك n>‏ تخربهاء وتفشلني و تحرجني كدام الوادم. انوب طردني 
(الله لا يوفقك على هاي الدكة. بره. يالله اطلع بره!!) 


شكد تمنيت صدگ يعوفني عمي طاهر واخلص من مكتب 
احباب الله» وكلاواتهم ونفاقهم وسوالفهم التعبانة. جنا نايمين 
بالسطح. وچانت السمه صافية» وجنت اباوع على نجمة تلمع. 
چنا متغطين بشرف خفيف. مدت dig S‏ ايده على زی» وكومت 
راسا. خلصنه سوية بنفس الوقت» آني Aig So‏ من دون ان نطلع 
صوت. حتى الجيران ما ينتبهون. تحسرت کرهة وغفت» وتحسرت 
I‏ ودخلت بصفنة عن السمه والكواكب الثانية. هسه اذا اكو حياة 
بکوکب GU‏ هم راح يكون Lay‏ سادة واحباب؟! غمضت عيني, 
وتخيلت نفسي عايش وية عصابة باطمريخ» كلهم عرجان مثلي 
وعميان مثل الشهداء! 


-64- 


تك تك البلبل 


ناقشت عميء أكثر من مرة! گتله» آني ما افتهم. احنه احباب 
اللہ مو ويه ثورة الشباب ضد الفاسدین. ليش تريدني اشتغل 
جاسوس عليهم؟! ظل يلف ویدوں وما فتهمت كلشي منه. الي 
فهمته, چان يريد مني اعرف اذ اكو قيادات للثورة, وإذا اكو تمويل 
خارجي للمظاهرات. 

الامر والطاعة» لعمي ولأحباب الله هو اكو واحد یگدر یگول 
لا! اشترولي تك AG‏ ودخلت بنص الثوار بساحة التحریر بعد ان 
احتلو المطعم التري وصار اسمه جبل احد. وطلبو مني الجماعة, 
ان اکتب كل أسبوع تقرير. 

ثورة التك التك. Cle‏ بداية جديدة لحيات. غيرت تفكيري» 
وخلتني مو بس افهم أشياء جديدة. خلتني التقي واعرف بغداد 
لأول مرة بحياتي. حسيت چنت غريب قبل الثورة. وبغداد Cle‏ 
هواي بغدادات. بغداد الكرخ وبغداد الرصافة. مناطق السنة ومناطق 
الشيعة. الناس الفايخة والناس التعبانة. الشروكيين والبغادلة. المناطق 
الراقية والمناطق الفقيرة. المتعلمين والجهلة. بس من طبيت بنص 
الثورة. وصرت واحد apie‏ شفت بغداد وحده. اول مرة حسيت 
احنه من مدينة وحده. ونعرف بعضنه. چنا اغراب قبل الثورة, 
كل واحد چان عايش بدائرق مسجونین. وية ناس تشبهنه. ونصحه 
ونام وياهم على نفس الهموم والسوالف. 

التك تك خلاني التقي واشوف ناس بحياتي ما فكرت فد يوم 
احجي وياهم لو التقي بيهم. اول مرة بحياتي اسولف وية بنات 
حبابات وذكيات ويخبلن من مناطق راقية» يحبن العراق من كل 
كلبوهن. حجيت وية أطباء ومهندسين وعمال وتجار. شفت طلاب 
جامعات» تحس بالفخر وتتمنى ولدك وبناتك يصيرون مثلهم» 
وتتحسر لان هاي الخبرات مو هي الي تقود البلد. شفت ناس 
مغتربينء عايفين أطفالهم وشغلهم وحياتهم باوربا الي تشبه الجنة, 
وراجعين يكنسون بساحة التحرير. شفت شباب صغارء ما خذهم 
الحماس» عيونهم مورمة من التعب ومن غازات جماعة الشغب. 
شفت شباب وشياب ونسوان جبيرة بالعمر يطبخن ويخبزن 
ويدعن ويبجن. شفت فنانين ومغنين واعلاميين وشعراء. شفت 
شباب من المحافظات لابسين اوراحهم جفن. شفت فقراء وشفت 
اغنياء. وشفت طبعا ناس جاية لساحة التحرير سياحة وتاخذ بس 
yg‏ وشفت نصابين ونشالة وحرامية. وشفت ناس ماعدها شغل 
وعملء والتحرير صاير بيتها. شفت كلاوجية. ومرعبلين يخربطون 
أمور الثورة. وشفت سکاری ومتدينين. شفت خوش ولد وشفت 
خوات گحبة. شفت اشکال وانواع. والاشياء الزينة چانت AST‏ وأكثر. 
وشفت البطولات الي تشبه الأفلام. وچانت التحريرء تنبض, محبة 
وخوف وقلق وغضب وامل. 

شفت العراق كله. بساحة التحریر. شفت بغداد كلهاء تگعد 
الصبح تتریگ بساحة التحریر وتگول» صباح الخير پا وطن.. ارید 
منك وطن! حسیت ارید اکتب شعر قصص, أغاني. روحي صارت 
نصها فرح ونصها حزن. نصها امل ونصها خوف. 

اول مشكلة صارت dag‏ عمي طاهرء هي التقاریر الي چنت اكتبها 
وأسلمها كل يوم جمعة العصر. اولاء ضاج لان التقارير مالتي جانت 
مكتوبة بالعامية مو بالفصحى. كتله ما اگدر اكتب بالفصحى, 
بعدين احنه نحجي وعايشين بالفصحى لو بالعامية الي تحجي 
وياي بيه هسه؟! كلي بابا هاي أمور رسمية. كتله شنو يعني 
رسمية؟! خو هو حتى السيد قائدنا شعاراته المشهورة كلها بالعامية 
ومن يحجي بالتلفزوين الرسمي مال الدولة» يحجي بالعامية. JS‏ 
انچب ولكء لاجيب طاري السيد. انوب اشتكى عمي طاهر من 
التقاريرء وگال شو كلها بطولات» ومسوي الثوار عبالك ابطال 
مال أفلام! كتله: والله اني ما اجيب حجي من جيبيء يعني اذا 
شاب عمره بالعشرين ويفتح صدره كدام جماعة الطرف الثالث 
والشغب والميليشيات. ويضربه قناص جبان خاتل ويكتله. بعد 
شلون تصير البطولة ماتفهمني؟! بس احنه غير ماعنده مخرجيين 
مثل مال هوليود حتى يصورن لك واقع هذول الشباب الابطال. 
عدنا مضاريط بالتلفزيونات مالتنه» گاعدین يشوهون صورة الثوار 
ويسقطون بيهم» علمود يغطون على فسادهم الحرامية. 

ضاج عميء وگلي» ولك شو انت صاير مدري شلون تحجي 
ومتغیں شو صاير ثورجي براسي؟! كتله. عمي سؤال رحمة لأبوك 
احنه جماعة احباب الله مو ضد الفساد؟ US‏ أي. زین السيد مو 
وية الظاهرات؟ گال, أي طبعا. زین السيد مو يمجد بالثوار ۲۶ 
ساعة بتوتير؟ BS JIS‏ ولكء لاتبقه تمضرط. فتح عيونك» وأريد 
قائمة بأسماء الناشطين. وأريد فد تقرير زین, شي نرفع راسنا بيه 
من ندزه لکتب السيد. كتله. عمي آني بديت ما افهمك ولا افهم 
احباب الله ولا حتى شيريد السيد. عصب عمي وصاح بوجهي 

((اکل خره وانجب يا الاغم.. روح الشغلكء زمال! صاير يتفلسف 
علي الاعرج)) باوعت عليه ودمي بده يفور. من گال هاي الكلمة, 
الاعرج عمي طاهر انتهي بالنسبة لي Le‏ ودفنته بمكبرة الخساير 
Glee JI‏ 


زوجتي eS‏ گالتاي, بلبل أحسك متغیں صفناتك بدت تطول 
كلشء Lelog‏ مهموم. حجيتله على الشباب الحلوين الي ينكتلون 
با مظاهرات» وهم بعدهم مثل الورود. وكتلهاء أتمنى عندي سلطة 
وأخلي كل الاحزاب بالسجون مدى الحياة حتى نخلص من هذول 
الخونة» الي يكتولن بشعبهم ويطلعون يتمضحكون بالتلفزيونء على 
أساس يحللون الوضع العراقي. خلي يحللون طيازتهم الفاسدة بلاعين 
العیں السفلةء الي بایعین طيازتهم لخامنئي ولإيران. 

خابرني عميء وگلي الأسبوع الجاي اريد تقرير واضح على ناشط 
لو قيادي بالظاهرات. وإذا ما تگدر تعال ارجع للمکتب» سلم 
التك التكء وعدنه شغل GU‏ وياك. 


رجعت فد يوم من التحرير وملابسي كله ملطخة بدم الجرحى. 
كريمة Cle‏ كلش خايفة وظلت تتوسل ي» الله يخليك محسن 
بطل من روحة التحرير. ذبت هي ملابسي بالغسالة. دخلت GI‏ 
للحمام ونظفت نفسي. رحت فتحت اللاب توب مالتي» وباوعت 
باليوتيوب على dubs‏ ال مرجعية. ورايها بالثورة والثوار. اجت اختي 
زهرة خطار. الدنيا بکوم. وزهرة بكوم! أشبع قهر من أفكر بحالها. 
بعدهي ما متزوجة. لا تعلیم ولا شغلء وباقية تخدم بيت خالي. 
گتلهاء زهرة تريدين تجين slog‏ للتحرير تشوفينه؟! فرحت خطية, 
وگالت» بس آخاف من الدخانيات. كتله لا تخافین, آني اعرف شلون 

ازورچ التحريرء وتطلعين منه سلامات. dig yids‏ كريمة يسولفن على 
أسعار ا ملابس, واخبار بنات المنطقة. والزواج والطلاق» والحظوظ. 
طبيت لغرفتي. لازم اكتب التقرير لمكتب الاحباب. جانت whe‏ 
آلف قصة وقصة عن التحرير. وجنت أفكر بكل الابطال والبطلات» 
اللي ماطلع جيل يشبهم بكل تاريخ العراق. جنت أتمنى عندي 
إمكانيات كاتب رواية لو قصص, حتى اعرف شلون اطلع قصصهم. 
عليمن اكتب ومنين أبدي! على يا شاب وشابة» اسولف! لازم يجي 
فد یوم. ويصير لهواي من ابطال التحرير تماثيل بشوارع بغداد. 
فتحت برنامج الوورد. وقررت اكتب شي خاص لعمي طاهر. كتبت 
بسم الله الرحمن الرحيم. صفنت دقيقة, وبعدهاء شطبت باسم 
الله وبدیت اكتب: 

تقرير من ساحة التحرير. 

اسم الناشط: ضياء النواس. 

التحصيل الدراسي: خريج AUS‏ الفنون الجمیلةء قسم التصميم. 

الهنة: عاطل عن العمل. 

ضياء أبوه مكتول بالحرب الطائفية. ذابحينه وشامرينه با مزبلة. 
عنده آختین» واخ ولد. كاعدين ايجار بجميلة. امه عندها دكان 
صغير تبيع بيه مواد غذائية. بالكلية» ضياء چان شاطر ومتفوق. 
وكل أصدقائه الي يعرفونه. جانوا كلش يحبونه. ويمدحون باخلاقه, 
ویگولون عليه چان مبدع. والاستاذة والطلبة كلهم یحبونه, وچانو 
يتوقعون له مستقبل چبیر. من اتخرجء طبعا ماكو تعین. اشتغل 
مخبن وبالشورجهة يبيع جگاير» ومحل حلاقة» ومطعم کباب. 

ضياء وسیم. شاب gle‏ يخبل. مربي لحية خفیفةء وكلش هادئ, 
وصوته gle‏ من يغنيء وجان يكتب gles ged‏ يصمم شعارت 
ا مظاهرات. مرات تلكاه بالساتر الأول مال التظاهرات. ومرات وية 
السعفین. ومرات وية الفنانين يرسم بالنفق. تقربت منه وصار 
صديقي Cue Leb‏ كلش فرحان لان هو چان يحبني وداتما 
يخابرني من يحتاج شغله وجنت أحس بانه هو الجبير واني الي 
أصغر منه. 

ضياء مشارك بكل المظاهرات قبل الثورة. من ا مالي الى عبد 
الهدي ومسجون أكثر من مرة. صحيح ضياء مرات يشرب بيرق 
بس هو مو سک وهو أشرف من الي يصلون ويحجون ويزورون 
ويلطمون ويبوكون بفلوس اليتامى ويتاجرون بدم الشهداء» أشرف 
من الي يخلون اغنى بلد بالعالم wa;‏ ذيل لإيران وتابع. بلد ماعنده 
كرامه. بلد ما تفتهم كلشي منه. لاهو aul‏ لاهو دهقراطي لاهو 
اسلامي. لاهو دكتاتورية» لاهو علمانيء ولا هو وطن!! 

ضياء يريد وطن, والأحزاب الإسلامية ما تريد الوطن, تريد 
الكراسي والمناصب والوزارات والمليارات. ضياء يريد مدارس وصحة 
وشوارع ومناطق نظيفة. الأحزاب تريد تعيش بالخضراء وسفرات 
وسياحة وقصور. ضياء يريد يعيش حر هم يريدون يعيشون عبيد 
لإيران والسعودية وامريكا. 

كل خيانة ضياء هو انه يغني بساحة التحرير بحب الوطن. 
كل جريمته شايل ايده بغضب ويهتف بمظاهرة سلمية. وكل جرائم 
الحكومة واحزابها الفاسدة ما تنعد. ولا تنحسب. والتاريخ فد يوم 
راح يحاسبهم ويخليهم خالدين للأبد بسجلات العار. كل جريمة 

ضياء. هي انه درس وتعب واجتهد وحلم يطلع كل ابداعه. حتى 
يصمم للعراق. شوارع وحدايق وبنايات ومتنزهات. وکل الي انطيتوه 
اله» انتم» أحزاب الخيانة والعمالة, البطالة والخوف» وذبحتو ابوه 
بحربكم الطائفية. 


وأخيرا تخطفون ضياء من التحريرء وتكتلونه. بس چم واحد 
لازم تکتلونء وجم ضیاء وضياء بالعراق تريدون تذبحون. آنتم 
نايمين ورجليكم بالفساد! كل الناس تعرف الشعوب عمرها اطول 
من الحكام. واذا صدام انتهى بالحفرة انتم راح تنتهون ب بلاليع 
الخره. بالمجاري راح ينتهي تاريخكم وسيرتكم. 

ضياء الي کتلتوہ هو مو بس انسان من دم ولحم. ضياء فكرة 
وحلم. ضياء الي اغتالته مسدساتکم. ما هوت! ضیاء هو الطفل 
الي نولد هسه. مثل ما خلقه الله» انسان حر ماتگدر طائفيتكم 
المريضة» ولا فسادكم الجايف. يوكف بوجه. ضياء صار ألف ضياء 
وضياء. مثل قصص آلف ليلة Avg‏ ضیاء تخلد الى الابد. 


چنت اعرف الي كتبته مو تقریں هو مثل استقالة من احباب 
الله. وجنت متوقع يطردني من الکتب. وفعلا بعد ما قره التقریں 
سحب التك تك مني وكلي: روح دبر نفسك. والحجي الي كتبته 
بالتقریر دير بالك تسولف بيهء تره والحسين أبو عبدلله اسويك 
وصلتين. 

جنت كلش فرحان من طلعت من الکتب. وتمنيت فعلا من 
كل گلبي بعد ما يدزون علي» وحتی اذا رادوني بشغلة مرة ثانية 
مستحيل راح ارجع. شني يعني, بالكوة لازم تصیر جندي من جنود 
احباب A)‏ حتى الجندي تنتهي خدمته ويسترح. مشيت بين الناس 

وكلي نشاط وحماس. رحت اكلت بقلاوة بالسوگ. واشتريت سوتيانات 
dg SJ‏ اسود واحمر وابيض. چنت متوقع شراح تگول من تشوفهن. 
گالت کرمة ((شني Lb‏ هاي آلوان العلم العراقي)) وضحكت. 
كتلها ((گدریهن, وهو الصدر شيلوك له غير الوان العلم العراقي!)) 
چنه وحدنه بالغرفة. گدرتهن واحد واحد. وكالتء ناقصهن بس 
كلمة الله أكبر. بست صدرهاء كل ماجانت تغير لون, وانی اصيح, 
الله أكبر! انوب بالفحصى كلت (صدرك حبيبي هو اعز علم يرفرف 
في حياتي.. وزيديني bro‏ زيدينيء يااحلى نوبات جنوني) ضحكنه. 
ولحسنه ومصينه بعضنه. وخدرنه. وخلصنه وغفینه. 

رجعت لساحة التحرير حر من دون احباب الله. ساعدت 
«git‏ بالتنظيف وبالطبخ وبكتابة الشعارات وبالهتافات وبالفرح 
وبالحزن. وصارت تعليقاتي بتوتيرء كلها بخدمة ثورة التك التك 
والثوار. بعدين طلعت براسي فكرة. چان اكو ولد ناشط Léls‏ 
بالساتر الأول بكل المناطق وال مواجهات. بالخلاني والسنك والتحرير. 
وچان الولد. والي اسمه مراد. يصور لايف ويسولف عن الثورة. چان 
خوش زطة سبع. وعنده الاف المتابعين داخل العراق» وبره. ALS‏ 
اريد طلب واحد منك اريد اصورك بتلفون» واتابعك بكل مكان 
تروح بيه. اصورك من تبث مباش ومن ترتاح» ومن تهجمون 
على الشغب. ومن تدافعون. يعني اصور کل يومياتك بالثورة. ما 
pad‏ مراد البطل» ورحب بال موضوع. وگاي لازم تلبس خوذة ودير 
بالك. Abs‏ شعجب انت ما مهتم ولا خوذة ولا قناع وچنك طالع 
سفرة؟! «JS‏ لاتخاف علي» GI‏ عندي خبره. گتله, شني جنت جندي 
لو قوات خاصه؟ گال بعدین, فد بوم. تعرف السالفة. 

المهم فد يوم صارت هوسة بالخلانيء وكتلوا ۷ شباب من 
جماعتنه. صورت مراد وهو ینسحب. وجان مقهور ويحجي بعصبية 
على ايران والميليشات والأحزاب الإسلامية. 

بعد يوم اجاني مراسل قناة dig Jl‏ وكلي سمعت انت چنت 
بالخلاني وصورت. كال ممكن أسوي وياك مقابلة ونعرض الفيديو 
مالتك. اكيد. كتله. چنت اريد العام كله يعرف جرائم هذول 
الذیول. وفعلا سوه مقابلة وياي عن الهوة مباش طلعت كل الي 
بكلبي وحركتي. وبالنشرة الثانية. عادو القابلة. وبثو الفيديو الي انی 
مصوره. والیء يحجي بيه مراد عن ايران والأحزاب الإسلامية. 


من رجعت بالبيت وگفت سيارة بصفي» نزلوا ۲ مسلحين ملثمين 
وصعدوني للسيارة وشدو عيوني. جنت متوقع ان يخطفوني وجنت 
مستعد لهاي اللحظة. وهواي من الثوار والناشطين چانوا یعرفونء 
اذا ما ینکتلون. ممكن ينخطفون ويتعذبون. طلبو مني ان انزع 
ملابسي» وبقت عيوني مشدودة. وانوب Go bil‏ دشادشة. حققو 
ويايء وما چان اكو أي ضرب ولا تعذيب. بس فشار ومرات صياح 
وتهديد. وسالو عن كم ناشط dius‏ بالظاهرات» وعن التمویل. 
ودور أمريكاء وشنو سالفة الجوکر؟! وهواي آسئلة غبيةء معشعشة 
بروسهم» يتخيلونها ویولفونها. من عقولهم ال مريضة. رادو مني ان 
انطيهم حالات اغتصاب وسکر بالتحرر. بقيت همهم أربعة أيام. 
چانوا ينطوني JS!‏ وحققو gles‏ بس ليلتين. ورابع يوم طبو علي 
اثنینء وشالو الوصلة من gue‏ بس هم بقو ملثمين. گالو انت 
ظلعة مو ساضة اختاب الله قحك وه دول الوك Say‏ 
سألتهم. وآنتم منين؟! جيت اكول » ميليشات وقحة مو! بس خفت» 

وردت بس اطلع. وارجع لكريمة. وجنت مشتاق كلش لبنتي حوراء. 
JS‏ واحد من ا ملثمینء عمي السيد نفسه موصي عليك! اجت سيارة 
واخذتني ووصلتني للبيت. dig S‏ خطية فرحت كلشء وبچت؛ 
وحلفتني» بان أبطل من روحة التحریر والمظاهرات. ثاني يوم اجت 
سيارة من مکتب السيد القائد واخذوني وياهم. بقيت انتظر كاعد 
بغرفة grog‏ أكثر من ساعة:. الا ان طب السيد علي وحده. وگفت 
il‏ وكعد السيد وگلي. اكعد بلبل. وبعدين SS‏ اتصلت بعمك 
طاهر وفهمت die‏ شغلتك والثورة والتك i‏ وشلون بطلت. OY‏ 
انت زمال أصلي ما يصير لك حل! انت عبالك العراق يبقه لو ما 
جيش احباب الله؟! بعدين AS‏ اريد تحچياي كلشي شفته بالتحرير 
والظاهرات من اول يوم ماطبيت هناك الى اليوم الي خطفوك بيه. 
سولفت له كلشي بكل امانة. وچان السید متأثر ومرات چان 
يبتسم» ومرات يهز ايده وضايج. يعني باختصار ما فمهت شنو 
موقفه لو مشاعره من الثوار. قبل ما يطلع من الغرفة سألنيء 
اذا اعرف اخبار عن زينب؟ حلفت له بالعباس» ما متصل Lag‏ 
ولاحاچي با موضوع من يومها. گلي» زينب تزوجت من إيراني يشتغل 
بالسفارة وگبل مايطلع السيد گال. صير عاقل بلبلء ارجع لمرتك 
وبنتك. واسمع كلام عمك طاهر! 


سوت كريمة جايء وگعدت هي تمشط بشعر حوراء. جنت اباوع 
على الاخبار. طلع تقرير عن مواقف السيد من التظاهرین واتهام 
بعض الثوار لجماعة احباب الله بالاعتداء عليهم. فتحت اللابتوب 
مالتي. وبديت اكتب.. واكتب... وبقيت سهران وحدي» مرات اکتب» 
Glog‏ اتحسر مثل کرمة.. العراق مو مال صفنات وتفكير.. العراق 
مال حسرات.. وکتبت.... 

لا ورب الراقصات 

التعلب فات فات وبذیله ألف ملف و ملفات 
لك ما تلحك تنهزم ولا الراح ينسي ولا فات 
دم الشيد برگبتك ملفوف يا عار لفات ولفات 
LILY‏ لا با مركة عدس لا يا خياسات 

ولك تلطم على حسين.... وترفع الرايات 

رايات ملطخة بالعمالة.. مخزية العمامات 


لا ورب الراقصات 

كورونا البلبل 


هذي db!‏ آني رحت برجليني لمكتب احباب الله واتطوعت 
للشغل وياهم. مو لان نسيت منو هم ولو GI‏ ما اعرف شنو 
حقيقتهم! بس انتشر كوروناء وجان الکتب عدهم معقمات» وشکلو 
جماعات للتعقيم بقطاعناء والقطاعات الثانية. وهذا عمل خيري 
لخدمة الناس» وحتى نحافظ على حياة أهلنا وناسنا الفقره. گلت 
لنفسي» ورحت حجيت وية عمي طاهر. 

لبست بدلة الوقاية البيضة وية أربعة شباب وعلى ظهورنا 
جليكانات املعقمات. وبدينا نفتر بالدرابين والسوگ. نرش ونعقم. 
چنه آربعة. آني وسعد ومازن وصفاء. فد یوم جنا نرش السوگ, 
من گال سعد. شکلنه يشبه فلم صیادین الاشباح. ما چنت شایف 
الفیلمء دورت عليه بالنت وطلعنه صدگ. نشبهم. هم یصیدون 
اشباح» واحنا نحلم نصيد فایروس کورونا ونکتله. 

من تعيش باي مکان blll‏ تتعود علیه. يعني يصير عادي 
بالنسبة لك وتنسه التفاصیل الي متکون dis‏ هذا المکان. باختصار 
چان قطاعنه والدينة» واقع JLo‏ يعني هي هیچ تعبانة من يوم 
ما الله خالقهاء مثل واحد عنده مرض بالولادة. بس من بدینا 
نفتر بالدرابین» صفناتي فتحت الجروح القدهة والجديدة. چنت 
آحس احنه نضحك على نفسنه» dels‏ نرش العقمات فوگ الزبالة 
والخیسه بالاسواق الشعبية التعبانة. لو شاحنات كاملة مال تعقیم 

الوصاخة والزبلء والي متروسه امراض وفايروسات. نحتاج أولا مبيد 
حشرات» خاص بالفساد. نحتاج نعقم العقول الي لازمة البلد والی 
وكعته بالضربة القاضية. بعد ما كان صدام مشبعه ضرب وكفخات» 
بسوادين حروبه. ال مجتمع العراقي مناعته ضعيفة. والجهل هو 
المرض. وأخطر فايروس هو استخدام الدينء مثل ماهتفو ثوار 
التحرير (باسم الدين باكونا الحرامية). مو بس باكوناء باسم 
القدسات رجعونه میت سنة وره. باسم الدین واطلذهب. خلوه 
عقول الناس تنسه احنه عایشین بهذا القرن, الي الناس ماتلحگ 
بيه حتی تفتهم كل اختراعاته وتقنیاته. العلم وين طنبورة وین؟! 

مازن چان يكولء کورونا مؤامرة AK yal‏ وسعد يكول لان 
بالغرب الزم تنيج وفروخ انتشر هذا المرض مثل الایدز لهذا 
یگولون دوه الایدز يفيد مرضی الکورونا. اما صفاء یگول لازم ما 
نعقم ونرش, نحتاج بلوك للمناویچ بالنطقة. والي صایرین هواي 
بالمدينة وبغداد وبکل العراق. سالني مازن» شنو رأيك انت بلبل؟ 
گلتلهم. اذا بیکم واحد يجاوبني اول شی شنو يعني فای روس؟! 
مثلا شنو فرقه عن البکتبریا؟! مازن JE‏ بلبل هسه شنو انت 
مسوي روحك تفتهم. هن کلهن. بکتریا فایروس امراض. PALS‏ 
زین سوال آخیر الي هوتون بکورونا تصير هواي مشاکل عدهم 
بالرئة» اکو واحد منکم پفتهم شنو الرئةء منين متكونة. شلون 
تشتغل؟ سعد گال حبيبي بلبل هاي شغلة الطبیب. Abs‏ زین 
یی سعودي AS pis‏ انت ما تعرف شنو الفرق بين الفايروس 
والبكترياء ولا تعرف الرئة الي بجسمك شلون تشتغل ومنين متكونة 
شلون راح تقتنع مليارات الناس بالعام الي تحاول السيطرة على 

الفايروس وخايفه منه. اكيد انت راح تحتاج واحد يلقنك نظرية 
مؤامرة وشذوذ جنسي وفروخ. حتى ترتاح وماتعب نفسك وتدور 
وتتعلم. صفاء گال» السيد نشر دعاء المرض والوقاية بتوتيرء اقراه 
سبع مرات بالیوم. ومراح يجيك اطرض. گتله» جا ليش نرش SLE‏ 
lish‏ خو نرش ادعية على الناس؟! 


حسيت gold‏ مني» وجنت متاكد النقاش وية عقول مسكينة, 
متربية بمزرعة الخرافات» ما راح توصل الى أي نتيجة. رجعت للبيت. 
كريمة «J CUS‏ كبل على الحمام. جانت لابسه چفوف, وتنظف 
بالبیت. كريمة Cle‏ مرعوبة وخايفة من كورونا كلش. داخلة 
انذان وچانت ۲۶ ساعة تنظف وتغسل کل کی Coil‏ اللسواك: 
السطح. كتلهاء كريمة يعني احنه العراقیین لو طخه لو طلح مخه. 
لو ناس مستهترة بالفایروس ویضحکون على الوباء لو ناس مثلچ 
داخلین حرب. علکیفچ حبیبتی! J COS‏ محسن» هس انته عفت 
كل الشغلات بالدنياء وتفتر بالدرابین بهذا الوکت وتعقم. اذا انعدیت, 
الله لایگولےء راح ننعدي انی وحوراء وھذا مرض ماینعرف راسه 
من رجلينه. كلت Vol Ly)‏ الأطفال مناعتهم زينة. واحنه هم بعدنا 
شباب» ما ندخن, واکلنا زین انشاء الله ماكو في. 

من شهر تقريباء بديت اسهر هواي وصعب انام. ما آدري 


قلقء ما اعرف من شنو بالظبط. بس آحس دائما اکو شي قالقني. 
نامت de S‏ وحوراء وبقیت سهران dog‏ اللابتوب. طفيته وصعدت 
للسطح. كعدت على كرسي» بنص السطح. وبقيت أفكر بحالنا 
العراقي. حزب البعث من اخذ السلطة هجج الناس كلها. بطش 
بيهم کلهم. قوميين وإسلاميين وشیوعیینء وحتى البعثيين نفسهم ناج 

عرضهم. الاحزاب الشيعة الي راحت الى ایرانء تربت هناك وكبرت 
وتعلمت وصارو جنود يحاربون تحت راية الخميني. يعني باختصار 
چانوا يكتلون بجنود عراقيين وهسه يحكمون العراقيين. اوي نضال 
وجهاد! والشیوعیینء راحو وختلو بالدول الراسمالية. الي جانت كل 
شعاراتهم ضدها. شيوعي Ged‏ وگاعد جوه ote‏ راس ال مال. والله 
يالله! الدنيا تضحكء. مدري تبچي! الشيعة بداخل العراق» احنه. 
الغضوب عليهم» غير قصة. بقينه بالعراقء واكلنه خره بالحصار 
الاقتصادي. ومن طلعنه انتفاضة ضد صدام بسنة ۱۹۹۱ سمحت 
آمریکا آم الرأسماليةء للدكتاتور ان يطير طياراته ويزحف بجيشه 
حتى يخمد الانتفاضة» ويحفر مقابر جماعية. يعني أمريكا مرة 
سلمت شيعة العراق لصدام. ومرة ثانية سلمت شيعة العراق الي 
چانوا بايران السلطة. خوات الكحبه يلعبون بالعام بكيفهم! يعني 
هسه بشرفك. الأحزاب الإسلامية بشعاراتها ونهجها الي على اساس 
ضد أمريكا الشيطان الأكبر. مو هم نفسهم دخلو وية الدبابات 
الامريكية. زين هسه عوفك من هاي السالفة! شنو انجازاتهم من 
سنة ۲۰۰۳ لليوم غير حرية اللطم والزيارات والبجي. طبعا حرية 
تعبير انسه. بوست واحد بالفيس لو تويتر راح تختفي من الوجود. 
بس اريد افتهم شنو انجازاتهم. خلوا أيديهم بيد الفاسدين من 
الاکراد والأحزاب السنية على طريقة النموذج الدهقراطي الأمريكي 
في العراق!! 

أولا شعلو حرب أهلية طائفية ما جانت ترحم لا الصغير ولا 
الجبير. وجروحها مراح تطيب بسهولة elo‏ تبقى فترة طويلة بذاكرة 
العراقيين. زينء والفساد والبوگ. AS)‏ من ٠٠٥‏ ميار دولار اختفن 
من يوم سقوط بغدادء وهاي إحصائية قدهة قبل كم سنة. هي 

وين تلحك الاحصائيات وياهم! وبسبب سياستهم الطائفية الخايسة 
فتحوا الابواب لكل دول العام حتى تدخل بينه. ايران والسعودية 
والخليج وتركياء وياهو اليجي يدخل بالعراق وينيج عرضه. الى 
ان وصلتنه طائفيتهم وفسادهم لسقوط مدن هواي بيد داعش. 
واغتصاب وتهجير وجرائم وحشية. والى يومك هذا ولا وزير ولا 
مسؤول آمني جبير او صغير. تحاسب على سقوط مدن العراق 
بيد داعش. 

بعد شنو انجازاتهم. بس حاجوني! البطالة. وصلت مستويات 
ماينحجي بيها. يعني نص شباب البلد عاطلين عن العمل. وطبعا 
أكثر من تلث ارباع نسوان العراق عاطلات عن العمل بسبب 
التقاليد والجتمع. واخلاق جماعتنا الأحزاب الإسلامية. الاقتصاد واكع 
ومنتهي. الصناعة ميتة. انهيار البنية التحية. الزراعة» انتهت» وحتى 
المخضر استيراد. مشاكل امنية ماتنعد. عصابات ومافيات وجرائم. 
دولة اللاقانون والعشائرية والقبلية والمذهبية رجعت بقوة. المي 
تلوث. البيئة تدمرت والكاع پبست. التبعية والعبودية لإيران ودول 
الجوار. وناس قليلة بسبب الانتماء الطائفي حصلو امتيازات وفلوس 
وبیوت. لان شنو چانوا ضد الديكتاتور! وأعضاء برلان صارو من 
اغنى الناس بالعام. استولوا على أملاك الدولة. وسيطرت الأحزاب 
الإسلامية على السفارات والوزرات والشركات والاموال وعلى كل 
آمور الدولة. يعني ماكو هيج سفلة: لا بتاريخ العراق الجديد ولا 
القديم» مثل أحزاب الطائفية هذول الگواوید! 

بعد أسبوعين من شغلي وية جماعة التعقيم. حسيت شوية 
بكحة كلش خفيفة وشوية تعب. اكيد قلقت. بس ما اردت اخوف 

كريمة وارعبها ازيد. گلت» هكن من التراب والوصاخة بالقطاع. بس 
مرات الانسان يكابر وتصير عنده ثقة أكبر من حجمه. لهذا يبقه 
يقشمر على نفسه وعقله. الى ان پوگع بحفرق الله نفسه بعد ما 
يكدر يطلعه منها. بعد چم يوم» صخنت dig S‏ حرارتها صارت 
كلش dle‏ وخوفها بان صار بيها كوروناء هد حيلها بسرعةء وخله 
جسمها كل ey‏ خابرت اختي زهرة. Cols‏ كعدت يم حوراء. 
Cis!‏ كريمة للمستشفى بتكسي. اخذولها فحوصات. وطلعت 
النتائج. كريمة بيها كوروناء وگالوء خليناها بالحجز. سألني الطبیب 
منو عدنه بالبيت مختلط dg So‏ زوجتي. كتله عندي بس بنتي 
حوراء. سألني اذا ما آني او حوراء نحس باي اعراض. گتله» ما 
اعتقد. ماكو شي! گال للاحتیاط. جيب بنتك باجر وخلي نفحصكم. 
حتى نتأكد! 

چنت مصدوم عبالك واحد ضاربنيه بتوثية على راسي. رجعت 
للبیت وگلت لأختي زهرة. لازم ترجعين Cad‏ خاليء يمكن آني 
وحوراء هم عدنه كوروناء وتنعدين. گالت» وحتى اذا عدكم کوروناء 
شلون بالله كريمة بالمستشفىء واعوفكم وحدكم انته وحوراء. كتلها 
خوية» حوراء آني ادير UL‏ عليها. الله بخلیچ. ارجعي Cod‏ خالي؛ 
وديري بالج على نفسج. 

حجيت بالليل بالتلفون وية كريمة. وما چنت آدري شگول, 
dials‏ التلفون بجي. GL‏ يوم Cis)‏ للمستشفى وفحصنه وطلعت 
نتائجنه» آني وحوراء هم dig‏ كوروناء بس ما عدنا اعراض. كال 
الطبیب. عادي هواي ناس ما تصير عندها اعراض, وانشاء الله 


تطلعون من ال مرضء انت وبنتك قريبا. بس لازم تحجزون نفسكم 

با بر لیت واذا 1 حست le‏ لتکم صارت مو زین لازم تجي ساد للمستشفر ۳ 


كلشي ما GI dig slo‏ وحوراء. ماحسينه باي اعراض. بس آني 
چنت شوية اكح خفيف. وبعد ٤‏ أیام تعبت dg S‏ كلش وخلوها 
على جهاز التنفس. خابرت الطبيب وحجيت وياه. JIS‏ كريمة چانت 
عدها أصلا مشكلة بالرئةء هي من الامراض الي الها علاقة بضيق 
التنفس. حجيلته على حسرات كريمة. گلي» أي هاي مو حسرات» 
هي چان عندها ضيق بالتنفس, وچان لازم تفحص من زمان. كلت 
للدکتور يمكن احتمال آني عديتها بالفایروس وحچیلته. شلون جنت 
آفتر بالدرابين والأسواق اعقم. الدكتور گال» كلشي ممكن! 

بقيت وية حوراء بالبيت. تخابرني زهرة كل يوم وعمي طاهر هم 
يخابرني» والكرايب والأصدقاء. كريمة بعد ما تگدر تحجي بالتلفون. 
چنت أحس بالذنب» وخایف» وصارت الدنيا سوده بوجهي. شگد 
غبي il‏ وتافه وجبان. حسيت بنفسي مجرم. وضربت كريمة بسجين 
بظهرها. جانت هي حاسة وخايفة» وآني واحد جايف وناقص. بقيت 
ابچي وادعي ري يخلص کرمة من هاي Aish)‏ 


بيوم العاشر من الحجر آني وحوراء بالبیت, خابرونه Lh‏ 
ماتت كرهة. وگالو لازم» ما اطلع من الحجر الصحيء وهم راح 
يرتبون دفن كربمة وية ۲ عجايز ميتات بالفيروس. Leb‏ رفضت 
وضليت اصيح عليهم. حذروني من ان اطلع من البيتء والطبیب 
حاول يفهمني خطورة دفن شخص ميت بالفايروس. تخبلت وبقيت 
احچي بالتلفون ويه كل الي اعرفهم. چنت اريد واحد IK‏ محسن 
هذا قدر وانت مو مذنب! خابرني عمي طاهر وگلي» انت وبنتك 


مرضه هسه. بس قابل احنه نعوف بنتنه پدفنونها اغراب» I‏ 

واخوة dg S‏ رايحين ندفنها. ابقه يم بنتك ودير بالك عليها. 

ماتت dg S‏ ومات الدنيا داير ما دايري. وحسيت اريد اختفي 
مو بس من المدينة» من العراق كله. من تشافيت Gl‏ وحوراء من 
الفايروس» سوينه فاتحة صغيرة بالبيت على كد المعارف. حجه 
وياي عمي طاهر وگلي اذا تبقى هيج وما SSL‏ راح تموت وتصير 
بنتك يتيمة. من گال كلمة یتمیق كرهت عمي طاهر بعد آکش 
الي أصلا آني كارهه هو واحباب الله. وهو عمره ما جان مهتم 
بينه. وخالي هو الي تكفل بتربيتنه آني وزهرة. عمي جان مشغول 
يبوس بيد السادة. اتمنيت اخنكه بيدي وأخلص منه. بس بقيت 
ساکت» وصابر. گلي» محتاج شي قبل ما اروح؟ كتله. اريد اطلع من 
العراق! گال أي هاي سهلة. شلون؟! سألته. JS‏ السفير الي بالسوید 
من احباب الله. راح أرتب لك شغلة هناك بالسفارة. ترتاح لك 
فد سنة وترجع. 

وزوج الي leon‏ رتبو لي جماعة احباب الله تعینء مستشار GLB‏ 
في سفارتنا بالسويد. طرت, وانی مجروح وروحي محروگه, على موت 
كريمة. بس كلت لنفسيء على الاقل تخلص بنتي واضمن مستقبلهاء 
وتتنفس هوه نظیف. وماتعيش كوابيسي الي عشته بالعراق. چنت 
مخلي dhs‏ كاملة براسي. بقيت وياهم بالسفارة اجرو لي شقة. وچان 
عندي راتب كلش زين. وماجان اكو أي شغل او نشاطات ثقافية, 
بسبب الكورونا. وجنت أخلص وكتي كاعد بالسفارةء گدام الكمبيوتر, 
على اساس أسوي مشاريع ثقافية مستقبلية. بس چنت ادور وابحث 
واجمع وثائق تخص کل اسرار احباب الله. وجنت اتصل بالمعارف 
والأصدقاء. ونبشت عظام اجداد قادة احباب الله واحد واحد. 

Cue‏ ناوي اطلب لجوء» بس چنت لازم آخلي خطة زینةء ولازم 
القضية مالتي تكون قوية حتى يقبلون Sood‏ لان BI‏ جاي رسمي 
للسويد واشتغل بالسفارة. ومن تجمعت عندي هواي معلومات 
ووثائق عن احباب الله من أيام الطائفية. رحت وقدمت طلب 
لجوء. حجيت كلشي. عن دور احباب الله في الحرب الطائفية. القتل 
والخطف. مناطق تخزين الأسلحة في بغداد. العلاقات مع بقية 
الميليشيات. والفساد والوزراء والمدراء والخمط. ودورهم في مراقبة 
الثورة والاعتداء على المتظاهرين. طول فترة التحقيق وياي بدائرة 
الهجرة.ء حسيت ببهم. يريدون يتأكدون من العلومات الي اكولها. 
oly‏ الفترة طبعا عفت الشقة الي اجروها لي جماعتنه بستوکهوم 
وأجرت هدينة مالمو شقة صغیرق محد يعرف مكانهاء وبقیت 


انتظر نتيجة طلب اللجوء. 


بعد ست شهور قبلو طلب اللجوء مالتي. وبده شوط جديد 
بحياتي. Cle‏ اكو غابة قريبة من شقتي. جنت اخذ حوراء ونروح 
نتمشى. اختاريت شجرة حلوة وغریبةء شوية منعزلة عن بقية 
الأشجار. وقررت ان تكون الشجرة هي روح کرهة, قبر رمزي» شمعة 
حب سرية» نجي نزورها آني وحوراء. 

چان عندي وقت هوايء وبديت اصفن AST‏ من اللازم بكل الي 
صار بحياتي! ودخلت بكابة قوية» وبديت ما انتبه لنفسي ولحوراء. 
خفت ما اگدر ادير بالي على حوراء لهذا قررت اروح لطبيب 
لقم طاع نو سول تمصلا طب بى الس ال یت 
اولا للممرضة «tle‏ حجزت لي وقت مع طبيب نفسي. بعدینء 
کتب لي الطبيب حبوب کابة. وبده يقدم لی نصائح» وطرق علاج 

للخروج من كآبتي. سألني الطبيب عن الهوايات الي أحبها؟! AS‏ 
ما عندي هوایات» بس اصفن هوايء ومرات أحس اريد اكتب. 
گلي» وهذي أفضل طريقة للعلاج النفسي! اکتب كلشيء وفرغ الي 
بداخلك. deg‏ الكتابة تكون صديقك المقرب. اكتب من من دون 
ان تخاف او تتردد او تشعر بالذنب. 

بلبل الكاتب 


كبرت حوراء وبدت تروح للروضة. چنت كلش فرحان, وتمنيت 
كريمة تشوفهاء شلون جانت مثل الوردة المفتحة. وهي تمشي وياي 
للروضة» وتبدي اول خطوة ممستقبلها. 


استقرت le‏ وصارت هادئة» وجنت كلش مستمتع بالحياة 
بالسويد. واهم شي چان بالنسبة لي اثنينء الهوه النظيف والحرية. 
اشكال وأنواع والوان من الناس. كل واحد يسوي الي يحبه من دون 
ان يتدخل أي شخص بحياته. الي يريد نايت کلوب. هاذه هو النايت 
كلوب. والي يريد يصليء ذيج هي الكنيسة والجامع. الي يريد يشرب 
البار موجود. والي يريد اكل حلالء هاي هي المطاعم تارسة السويد. 
اكل واشرب واحجي وصلي واركص ونام واكعد وفكر بكيفك! انت 
انسان حر وهذا الحق المقدس» مو من السهل يجي أي شخص 
يصادره منك لو يلغيه. القانون فوق الجمیع. مثل مايكولون. من 
چنت اصفن بالشعب السويدي الي اغلب ناسه مالهم علاقة بالدين 
ولا يحجون بيه. چنت اسال نفسيء منو رب السويد مثلا؟! وأخيرا 
صار واضح أليء الله هو القانون بالسويد. أكثر الاوربيين والسویدیین, 
يعبدون القانون! الله مالتنه هم قانون» بس الفرق, الله قوانينه 
واحكامه وشريعته مكتوبة بزمن قريشء وما تغيرت الى الیومء ومحد 
يكدر يتقرب منها او يغيرهاء لان قوانينه مقدسة. بس الله مال 
السوید. واقصد القانونء هو من صنع البشی ویگدرون يغيرونه 
ویطورنه» بعد ان يتشاركون سوية بالتفکیر شلون یجددونه» بس 

شي واحد ما pee‏ احترامهم وحبهم والتزامهم ب القانونء والي هو 

مرت الأيام» بسيطة من دون عواصف ومفاجئات. وتعرفت على 
بنية كلش dole‏ وحلوة سويدية تشتغل بكافتيرياء اسمها املي. 
Cue‏ حوراء کلش وحوراء هم ارتاحتلهاء وجانن پرطنن بالسويدي 
بسرعة. ومرات ما الحك افتهم شيكولن. Cle‏ سويدق تعبانة 
بس بديت اطور إنكليزيتي الي تعلمتها بأيام بلبل السيد. بقت 
Hel‏ تجي مرات تبات dig‏ ومرات انروح نزورها بشقتها. تطورت 
علاقتنه بسرعة ومرة CUS‏ لي اريد اصير ام لحوراء. فرحت کلش» 
وكتلها آني ما شايف بحيات مثل هذه الرقة والصدق والحنان. 
وبدت ايلي تهتم وتسأل عن حوراء وطبعا تداري ابوها همين! 
وفد يوم اقترحت نروح سفرة للمغرب ل اغادير. بقينا آسبوع 
كان من أجمل ۷ أيام بحیاتی كلها. اكل طيب مغربي یخبل, حبيت 
السمج. والي عدهم منه أنواع كلش هواي» وشمس وبحر, وحوراء 
تونست وحبت البحر. وان استمتعت بحب وبجسم اهاي الخرافي. 
لعبنه وضحكنه وتونسنه. واخذنه صور كلش هواي. 

رجعنا للسويد! اهاي راحت لشغلهاء وحوراء بروضتها. وبقيت 
آني Col‏ چان لوضوع الصعب والي قالقني. هو شلون احصل 
شغل بالسوید. الشي الوحید الي ما تغير بحياتي هو صعوبة ان 
استقر على شغله. يعني شلون الگه شغله Lael‏ واعیش منها. 
انوب السوید بلد مثل مانگول محترفء واني ما عندي مؤهلات, 
لا صنعة لا شهادة جامعية. لا خبرة. شنو خبرتي GI‏ بالحياة مثلاء 
خبير بکلاوات احباب الله؟! 

اخذت فد يوم صفنه زينة» وقررت ان احقق امنية جانت 
بداخلي من زمان» وهي ان اكتب عن صفناتي. خاصة والطبيب 
النفسي مالتي شجعني على الكتابة. بس اول شي لازم اقره قبل 
ما اکتب, وافتهم God!‏ والكتابة. بديت انز من النت عشرات 
الكتب. ادب عالمي وعربي وعراقي. كتب فلسفیة صعبة ما فتهمتها 
زين. اجتماع وعلم نفس كتب كلش مثيرة ويحتاج قراءة أكثر 
واكثر بهاي المجالات. بس لكيت نفسي dag‏ القصص والروايات» 
والشعر مو كلش حبيته! القراءة تكدر تكول صارت لي مثل السفينة, 
وبديت اسافر بيها كل مرة الى جزيرة. وصرت رحال مثل السندباد 
واني اتعجب وافرح واحزن واتحمس. واني اتنقل من قصة الى Aad‏ 
من دنيا الى دنيا. وبديت افهم شنو الحوار الي بداخل الوسط 
الادبي العربي. دور النشر والفساد والقرصنة والرقابة. شفت مقابلات 
ووثائقيات عن كتاب من كل مكان بالعالم. وصارت لي شوية معرفة 
بسيطة بأمور الادب. بعد شهور حسيت صرت انسان جديد. حسيت 
نزعت جلد قديم ومتخلف. وصار عندي جلد شاب جدید. بس من 
حسيت آني صرت pale‏ للکتابةء طلعتلي المشكلة القدمة الجديدة. 
وجان طبعا السؤال الي يرن براسي هوء ليش ما نكتب روايات 
وقصص باللهجة العامية؟! 

بالسويد سديت توتير مالتي القدیم. وفتحت فيسوبك. وبديت 
بالفترة الأخيرة اطلب واقبل صداقات الكتاب والناس المهتمة بالأدب 
والفن والفكر. وجان الفيس بوك أفضل طريقة حتى افهم شنو راي 
اهل العلم. بمسالة كتابة رواية بالعامية. كتب بوست: ((شنو رأيكم 
بكتابة رواية باللهجة العراقية؟)) اجت هواي تعليقات. بعضها 
eS‏ هاي تجربة فاشلة واللهجة العراقية خشنة وماتگدر تعبر 

بشكل جيد. رديت آني» يعني اللهجة العراقية. الي من مئات السنينء 
الناس تحب وتتغزل بيها وتتفاهم بيهاء ماتكدر تعبر؟! شوية غريب 
هذا الوضوع. زین شلون احنه نتواصل بيها ونعبر عن نفسنا ونحب 
ونكره gla‏ اللهجة الي ما عدنه غيرها. اكو ناس علقت وگالت» 
مجربين LS‏ مثلا النخلة والجيران لغائب طعمة فرمان وفؤاد 
التكرلي كاتبين باللهجة. واكو ناس عددت آسماء هواي روائيين 
عراقيين جدد وقدامى. جاوبت هاي الناس» وگتلهم. أي اعرف. بس 
ما كاتبين كل الرواية بالعامية» بس الحوارات. وهواي كتاب عرب 
يكتبون الحوارات بلهجاتهم. ال مصريين كتبوا روايات كاملة باللهجة. 
بس ماكو في العراق كاتب مألف رواية ALIS‏ كلها من الغلاف 
للغلاف باللهجة. يعني مو بس الحوارات» يعني السرد بالعامية. 


وطبعا اشتغلت أسطوانة العرب ماراح يفهمون! واكو ناس 
بكلشي GIG‏ وتحجي بكيفهاء وهي ما فاهمه أصلا شنو الموضوع. 
بس تريد تنطي راي. هيچ ال مهم يشارك ويرتاح. 


اخر تعليق صفنت diy‏ واحد گال ((اللهجة العراقية ما راح 
تكدر تعبر عن الواقع)) كتبت له جواب: جا هي الفصحى الي تعبر 
عن الواقع؟ الجملة بالفصحی تشبه مبالغة الممثلين المسرحين من 
يمثلون بالمسلسلات. يعني من تقره جملة بالفصحی. تحس بيها 
صوت ونبرة وتشنج عالي. تخيل واحد يكتب بداية قصة بالفصحى 
((انفجرت السيارة ا مفخخة بينما كنت اتناول وجبة الفطور)) يعني 
هاي الجملة تعبر عن الواقع وبيها صدق» لو من تگول باختصار 
اجك الروك من ت Seal (ER‏ پیا اعمان وخرارة 
وصدق, وتحسها طالعه من CLS‏ وبيها اختصار فظيع وخطير. 

الهم. بديت اکتب. وعرفت تقريبا وين أصعب مشكلة بكتابة 
العامية. الي يريد Gay‏ ويكتب رواية» ماجان كدامه كتب تكون 
مرجعيات يتعلم منهن. بالشعر الشعبي أسهل بهواي. اكو شعراء 
كبار ومھمین, وكاتبين مجاميع كاملة. يعني ممکن تتعلم من 
تجاربهم. بس بالرواية» ماعدا الحوارات» ماكو جم OLS‏ تقراهن, 
حتى يكونن لك مثل اطراجع. تستفاد وتتعلم منهن. لهذا فكرت» 
لو الكتاب العراقيين يجربون يكتبون كم رواية بالعامية. ويبقون 
يكتبون بالفصحى عاديء خلي مثلا يجربون كتابة pis‏ سنوات. راح 
تصير عدنه مئات الكتب الروائية والقصص, وخلي نشوف التجربة, 
شنو راح تثمر؟! يعني ليش كل هذا الخوف والرعب؟ طبعا أكثر 
الناس الي جانو معترضين على كتابة رواية بالعامية هم الكتاب 
آنفسهم. تحسهم من يعلقون بجدية ويرفضون الوضوع تگول 
انت تريد تزلزل عرش الفصحى الي كاعدين عليه. 

ما آدري هذا موضوع طويلء والنقاش بيه ما يخلص. الهم. الي 
چان مخوفني وأفكر بيه بجدية, هم جماعة احباب AW‏ بس كلت 
لنفسي, ما اعتقد توصل بيهم الدناءة ويأذون اختي زهرة الفقيرة. 
وجنت متأكد ماكو دار نشر عراقية او عربية راح تطبع كتابي. لهذا 
فكرت انشر الكتاب بالنت. حاولت آسوي موقع خاص» بس ماچان 
عندي خبرة. وتصميم موقع يحتاج شوية فلوس, وشغل تقني ما 
افهم بيه. اجلت موضوع الوقع. وبقيت اكتب واكتب. الا ان كمل 
الکتاب وسميته (بلبل السيد). طبعا غيرت أسماء الشخصيات 
الواقعية. واسماء بعض الجهات. بالنهاية الكتاب» أي کناب بالعام» 
حتی اذا سبرة» هو يعتبر مخيلة. مو هيج یگول النقاد؟! 

حجيت لصديقتي ايملي عن الكتاب. وهي صارت أكثر من 
dito‏ هي اليوم حببيبة» ونفكر نعيش سوية. جنت اموت 
على ريحة جسمھاء Cle‏ كلش تهتم بنظافتهاء واموت AS)‏ على 
عيونها الي چان يشع منهن dub‏ ومحبة كلش حقيقية. نظرة هيج 
ملائكية وصافية. الهم. فرحت Lig)‏ بخبر الكتاب. وكالت همهکن 
فد یوم يترجم للسويدي. گتلهاء لا ما اعتقد. هو کتاب» تجربة آولی, 
ويمكن بس العراقيين راح يفهونه. كتاب بسيط! وحجيتلها عن صراع 
العامية والفصحى عند العرب. الي مخلصين حياتهم كلها صراعات 
وانقسامات» من الله خالقهم سی الیوم. انوب حچیتلها عن فكرة 
الوقع بالشت. CUS‏ ايملي اکو ولد عراقي تعرفه» قبل ما آني اجي 
للسوید. وهو يفتهم بتصمیم الواقع وعنده ons‏ راسا خابرت 
عليه. وسوت لي موعد وياه. اسم الولد. فاضل علي. 

بعد أسبوع التقيت بفاضل علي» وسولفنه, وافتهمت هو من 
جماعة رفحه. چان عمره ست شهور من جان وية اهله بمخيم 
برفحه. قبل ما يخذونهم السويد لاجئين. ما يعرف كلشي عن 
الانتفاضة ولا يتذكر ال مخيم. ويكول بس يسمع من اهله قصص 
وبطولات. جنت شوية حذر ویاه لان هواي عراقيين باوربا. من 
المفروض عايشين لاجئینء يعني مهزومين من ضيم العراق وضيم 
الطائفية والميليشيات والحياة التعبانة. بس اكو ناس ياخذون فلوس 
ورواتب من العراق» وعايشين حياة الغرب بكل حرية» بس من 
تتقرب من المقدس لو الحشد لو البدريين والحكيمينء ينكلبون 
عليك طناطلة. الهم» بس فاضل علي چان مبين خوش ولد. leg‏ 
يشرب بيرة. شوية اطمانيت مو كلش إسلامي. بس طبعا هم 
ماینحزرون, تلگاه یشرب بيرة ويدخن حشيش هنا بالسويد وعايش 

وية صديقة من دون زواج» بس دشداشة الطائفية تطلعء وية اول 


امهم وعدني فاضلء ان يسوي لي موقع. وبقينه نلتقي, مرات. 
چان دائما يتعذر عن التأخيرء لان مشغول. واني ماچنت الح dale‏ 
لان بالنهاية هو يسوي الي شغله من دون فلوس. ومتكرم! بديت BI‏ 
بيه وحجيلته عن روايتي» وعن احباب الله وعمي القيادي. وهواي 
من تفاصيل قصة حياتق. وهو Lal‏ حجالي عن حياته بالسويد. 


چان اكو واحد بحزب سياسي سويدي معروف من أصل عراقي, 
اسمه حسين أبو الهيل» وهو هم من جماعه رفحه. المهم چان 
هواي يجذب بالتلفزيون على السویدیین. وذاب مشاكل الدنيا 
كله الي بالعراقء بداعش والسعودية. Ol gg‏ ابد ما يجيب طاري 
ايران والميليشيات. فد يوم صدفة جنت كاعد بالحديقة العامة 
اقره LS‏ وجان اكو جماعة من التلفزيون السويدي يسألون 
العراقيين اللاجئين عن رأيهم بحسين آبو الهيلء السياسي السويدي 
العراقي. كتلهم بالمقابلة التلفزيونية» أي اعرفه! وشوية حچيت» 
عن شلون تحول ال معارضين في العراق من ضحايا ديكتاتور الى قادة 
الفساد والطائفية في العراق. گلت» مثلا مثل هذا السياسي أبو 
الهيلء الي يأخذ راتب هنا بالسويد ومن العراق» راتب مدى الحياة 
کتعویضات. وهواي امتيازات مادية ثانية بينما بالعراق اكو ناس 
كاعده بالخيم لاجئين ومشردين. وحجيت عن شلون أبو الهيل 
ينافق ومايحجي على دور ايران بالسيطرة على العراق ودعم 
الیلیشیات الجرمة. 


بعد ایام طلع التقریر بالتلفزیون. giles‏ مسوین تقریر she‏ 

مو بس مقابلات اللاجئين. حاجين عن إيران ودعمها للميليشيات 
الطائفية. وعن رواتب رفحه. ومتطرقين للسياسي أبو الهيلء ومطلعين 
خياس قديم عنده قبل ما پلتحق بالحزب والسياسة. چان عنده 
بالفیس كبلء تعليقات عنصرية اشكال وانواع» على الصوماليين 
والاکراد والسعوديين واليهود. هذا حسين gal‏ الهيلء خاف عباله 
السويد مثل العراق؟! ممكن تكون عنصري بالتلفزيون الرسمي مال 
الدولةء وماكو مشكلة! 


بعد چم يوم التقيت بفاضل على. وگلي» شوية بسخرية 
محسوسة. ها صاير مشهور. تحجي بالتلفزيون وتصرح؟! ALS‏ 
فاضل خو ما زعلت» من حجيت على رفحه» والسياسي مالتهم. 
JS‏ لا خلي يولي أبو الهيلء آني هم أكره نفاقه» وهو حتى اللاجئين 
العراقيين كلش igang So‏ ويكولون ابد ما يساعدهم! وبده فاضل 
يشرح لي شلون أهله تبهذلو برفحه وشلون صدام اضطهدهم. ALS‏ 
فاضل حبيبيء كلنه اكلنه خره بزمن صدام. هو اكو واحد ما 
تعذب. لازم نطي فلوس النفط كلها للعراقيين کتعویضات. اذا نريد 
نصير عادلين. خاصة الي بقو بالعراق وشافوا الضيم. طبعا فاضلء 
ماچان مبين عليه منزعج. وحاول يكمل شغله ويايء بسالفة تصميم 
الموقع. 

ماجنت اعرف هاذه الفاضل dic‏ مثل بقية حيايا التخلف 
العراقي باوربا. اكيد مو کلهم» وبيهم خوش Us‏ بس هواي منهم» 
بوجهين وخبيثين. من چان فاضل على أساس يسوي لي اللوقع. طبعا 
ظل يسال معلومات» چم اهيل عنديء ومواليدي کاملةء وهواي 
اسأله» وجنت أحس كلش طبيعيء وهو گال حتى نشتري دومين 

للموقع مالتك» نحتاج معلومات آساسبة» وانت بعدين تگدر تدير 
بالك على الموقع بنفسك. آني خلیت ثقتي ب فاضل. وبصراحة 
من جيت للسويد وفهمت شلون عایشین» نسيت موضوع الجذب 
والاحتيال. لان السويد مجتمع ثقة وصادق» وصعب تلگه واحد 
يريد يخدعك لو يجذب. يعني لو الله مالتنه يعرف السویدین, 
چان دخلهم dia LS‏ من دون أي سؤال!! 


فد يو گعدت الصبح. ولكيت حسابي بالفيس متهكر. قرصان 
داخل على صفحتي وكاتب بوست بالصفحه مالتي» تهكرت صفحه 
البلبل. وقريبا ننشر الخاص مالته. Leb‏ ارتبكت. ماچنت اعرف 
شلون اتصرف بمثل هاي الأمور. بعد شوية اجت رسالة من 
القرصان على اهيلي. یگول. ها تحچي على العراقيين الجاهدین, 
ياكواد اله افضحك! Led‏ انصدمت. کتبت للقرصان. وهسه شترید؟ 
گلي» اله افضحك وانشر الصور وسوالفك التعبانة. Leb‏ ماچان عندي 
آشیاء شخصية وسوالف تعبانة کل الي عندي شویه رسائل شقه dig‏ 
آصدقاء ومو كلش مهم تطلع للناس, عادي كل العراقیین یفشرون 
وینکتون. کتبت AI‏ یاصور؟ سكت الهکر فترة. انوب کتب لي» هاي 
مال البحس انت وهاي الحلوة ال مصلخه. فکرت بالوضوع وچیکت 
صورنه Gl‏ واهلي. وفهمت قصده. باللغرب» چنه گاعدین على البحر 
واخذت صور النه ملابس البحر. وفد يوم دزيت ل اهاي الصور 
باماسنجر وکتبتله مشتاقلج! خابرت Ag]‏ وگلت لها على موضوع 
القرصان. راسا رجعت بسیارتها للبیت وچانت منزعجة کلش, وعبالي 
من فكرة ان پنشر الهکرز صورنا الخاصة. CIS‏ لي» اهدأ محسن, 
عندي صدیق قرصان وهسه پساعدنه ویرجع حسابك. سألتني ليش 
انت كلش قلق, عندك شي اسرار؟! له گلت. آني ماعندي شيء بس 

عاريين ونخليها بالفیس وضحكت وگالت, ال مشكلة الفیس مايخاي 
هيج صور. وكالت اذا الهكر نشر صورتها راح تفرح وتخليلها لايك. 


كتبت رسالة للهكر» وكتله قريبا اشتكي للشرطة» وراح يلكونك 
اذا انت بالسويد. أخيراء الهكر صديق ايملي. ساعدني ورجع الصفحة 
مالتي. بلغت الشرطة وسدیت الصفحة القدهمة. وفتحت صفحة 
جديدة. واختفه الهکر وبعد ما كتب لي. 

بقيت أفكر بالوضوع الى ان بديت اشك بفاضل علي. ربعت 
لصفحته اچيك صوره وأصدقائه. أخيرا لگيت بصوره القدهة» هواي 
صور وية السياسي حسين أبو الهيل. وبديت اقره التعليقات مالته. 
الى ان فهمت. هم عدهم كروب واحد وأصدقاء وعدهم معارف 
مشتركين. اتصلت بفاضلء بعد القرصنة» وحاولت اطلع die‏ حجي. 
چان هو يسخر من القراصنة» ويكول لو مخابرنيء آني چان حليت 
لك الموضوع بدقيقة. Leb‏ فلت هواي حجايات . خلت شكوي 
تزيد بيه. بس ما جان عندي دليل قوي ضده. ويمكن غير ناس الي 
هكرو حسابي» متدريء العراقيين وضعهم صاير بکل مكان هوسة 
ومتعب كلش.ء وماينفهم. عفت فاضل وأبو الهيل والإسلاميين 
والبعثين ورب الشيزوفرينين. كلت لفاضل عليء آني راح اقطع علاقتي 
doy‏ العراقيين بالسوید. وشكرا ما محتاج مساعدة بالموقع. Glo‏ 
متأكد هو حس GT‏ شوية اشك بيه. 


چنت كلش ضایج» مو على القرصان! بس على قهرء وين وصل 

بينه Led!‏ احنه العراقيين! الخبث والفساد والمعارك العشائرية 
والطائفية وتكميم الافواده وصلت Ligh‏ باوربا. شايلين امراضنه 
وعقدنه وحقدنه. ومسافرين بيهن لكل مكان بالعالم. مع الأسفه 
بلد مثل العراق, بتاريخه الچبیں ينتهي يقدمونه هيج ناس للعام. 
متخلفين وفاسدين وتفاهين» وكلهم خبث وانانية. 

سويت موقع مجانی» ونزلت كتاب بلبل السيد. وماخليت 
مجال للتعلیقات لان اعرف تصير هوسه. هواي ناس نزلو الكتاب. 
واجتني هواي تهديدات على الاهیل. بلغت الشرطة طبعا. بس 
بعد القرصنة. ماچان هميء كتاب بلبل السیدہ الي صار بالنسبة لي 
مجرد شي بسیط. وهو مجرد بداية» شقه وية الجماعة الي باسم 
الدين باگونا الحرامية. بقيت اصفن آکش بالحقيقة bb)‏ الچببرق 
باسم الدين مو بس باگونا الحرامیةء باسم AU!‏ ومن مثات السنينء 
تخلف مجتمعنا وانترس خرافات وجهل. باسم الدين صار مجتمعنا 
ضعيف كلشء مجتمع مراهق» فكره توديه وفكرة تجيبه. مجتمع 
مو ناضج لان مو حر لازم واحد لابس عمامة لو عنده مايكروفون 
مال dubs‏ جمعة. حتى يفكر بدالهم. جمعت كتب تحجي عن 
تاريخ العراق والدين. من يوم ذبحوا الحسين الى ذبح داعش 
والميليشيات. العباسيين والعثمانيين والاحتلال البريطاني والامريكي 
وهولاكو وبغداد والثورات والبعث والشيعة والسنة والقومجية. 
نبشت تاريخ العراق» وبديت أسجل ملاحظات واخذ مقتطفات» 
وشوية شوية بدت تتوضح عندي فكرة كتاب جديد. بس هذي 
المرة راح يصير الكتاب» تلث أجزاء. bale‏ موضوعي مو جهة 
وحدة او میلیشیاء لو طائفة معينة» لو Glo‏ هدفي هاي ال مرة 
هو OLS‏ يكون ie‏ سيرة لتاريخ الجهل والتخلف! 

چانت هاي اول مرة حوراء تبات بره البیت. جنت شوية (BB‏ 
راحت تبات يم صديقتها انيكا. اجت اماي مي. جايبه وياها بطل 
شراب احمر. من شافتني قلقان على حوراء CUS‏ لازم تصير بعقلية 
هادئة ومنفتحة. احنه بالسويد. وفد يوم راح تجي فترة المراهقة 
والحفلات ولازم تستعد. من حوراء ما تجاوب على تلفونك» وانت 
ما تعرف هي وين؟! 


جنت محضر مزات» ومسوي زلاطة مال فواكه. اهاي تحبها. 
اخذنا الصحون والواينء ورحنه للشرفة. قبل ما يتقرصن حسابي 
بديت آني اشرب شوية. بس واين احمر وما أحب السكر القويء 
يعني بس انسم كافي. Cle‏ الدنيا صيف والجو sy‏ وجانت گدام 
شرفة الشقة مالتي» هواي أشجار ونباتات وزهور. دوختنه. ريحة 
النباتات وشرب الواين! وگفت اهلي» وانتجت على حافة الشرفة. 
Cle‏ لابسه تنورة لونها اخضر فاتح» التفت لي وابتسمت. طبعا 
جانت تعرف آني خجول! التفتت مرة ثانية» وهاي المرة خلت 
Low!‏ علی کرس انوب ضحکت من مستحاي رایت ودارت وجهها 
للأشجار؟! ركعت آني وراهاء طببت راسي جوه تنورتهاء عضیت بأسناني 
طرف لباسها ونزلته. انوب وگفت» بست ظهرها؛ ورفعت تنورتھاء 
ودخلت بیها علکیف. ظلت اهلاي تشم حیل بريحة النباتات» وأني 
اروح وأجيء على كيفيء بهدوء وبطء چنت ارید هاي اللحظة 
تطول للأبد. وما تخلص! بس هي اللذات لحظات! کل اللذات 
العظيمة gly‏ الدنياء تختفي بسرعه, وچنها حلم. خلصنه. اندارت 
اهلي. باستني وراحت للحمام. رحت وراهاء اخذنه دوش سوید. 
بعدهاء راحت Geel‏ واتمددت عارية على الفراش وبدت تسمع 
اغنية سويدية وتسترخي. لبست آني بس لباسي, واخذت اللابتوب 

ورجعت للشرفة. ما آدري ليش بدت ترن براسي اغنية عراقية قدهة. 
بعدين.. مر طيف كريمة على بالی! ما نزلت الدمعة. بقت بالعین. 
ومن اشتغلت براسي اغنية YS)‏ ثوب الحزن.. حزنج اليمته.. مو 
حرام العمر.. gh Sty‏ بسکته)). نزدت دمعتي. 

شربت کاس واین «dB‏ وچان بداخلي احساس چبیر بحب الحياة. 


فتحت صفحة بيضه بالنت. وطبعت عنوان كتابي الجدید: 


((خره بالله الگواد)). 

فهرس السيد 

طالما آدهشنی « دسن بأدسمء 
9599 و دید ر SL‏ اسلذفقء fost‏ 
قاطع الطريق بلا طریق. مثل 
الخارجين عن القانون ie‏ 
الروايات الفرتسية بلا قانو 
حتى اللغة aes gil‏ 
حسن بلاسم تفي لغته التي 
يحورها كما بساء. يستخد مقا 


للاستعمان بعد اول _ 
استعوال وح بال تعد إن 
تستنفد الودف, فغایته (gio‏ 
واضحة لتعبرعن خیاله الذي 
يتلذعب بها دكل اتجاهء 5 
التي تخضع له لا هو الذي 
يخضع لهاء وهي تتبعه M‏ 
يتيعهاء فإن جرب قواليها 
فلیکسرها لا من Jal‏ ان 


اد آکاد آن tel‏ على کاتب حر 
مثله, 995 يطلق جناحیه لیطیر 
یکل Ab esl‏ هدفء Ab‏ 
عنوان: بلا منهج يسيرعليه, 
بلا تصنيقات. 


